cyanic-selkie/wikianc huggingface dataset:
དགའ་ལྡན་ཁྲི་ཐོག་ང་གཉིས་པ་དྭགས་པོ་ངག་དབང་ཚེ་འཕེལ་
དགའ་ལྡན་ཁྲི་ཐོག་ང་གཉིས་པ་དྭགས་པོ་ངག་དབང་ཚེ་འཕེལ་ནི། རབ་བྱུང་བཅུ་གཅིག་པའི་ས་ཕོ་སྤྲེལ་༡༦༦༨ལོར་དྭགས་པོ་ཙ་རིའི་གཡག་ཞོལ་དུ་སྐུ་འཁྲུངས། དགུང་ལོ་ཆུང་ངུའི་དུས་ནས་དགའ་ལྡན་རབ་བརྟན་གླིང་གི་ཆོས་སྒོར་ཞུགས་ནས་ཡི་གེའི་སྦྱོར་ཀློག་དང་འདོན་ཆོས་སྤྱོད་བཅས་ལ་བྱང་བར་མཛད། དེ་ནས་ཁྲི་ཆེན་བློ་བཟང་བསྟན་པའི་གདན་ས་དྭགས་པོ་བཤད་སྒྲུབ་གླིང་གི་གྲྭ་ཚང་དུ་ཞུགས་ཤིང་བསྡུས་གཞུང་ནས་བཟུང་གཞུང་ཆེན་རྣམས་ལ་ཐོས་བསམ་ནན་ཏན་དུ་མཛད། མཁན་ཆེན་ངག་དབང་བློ་བཟང་མཁས་བཙུན་ལས་བསྙེན་པར་རྫོགས་ཤིང་དབང་ལུང་ཁྲིད་གསུམ་མང་དུ་ཞུས། དེ་ནས་དཔལ་ལྡན་སྨད་རྒྱུད་གྲྭ་ཚང་དུ་ཕེབས་ཏེ་གསང་སྔགས་ཀྱི་གཞུང་དང་ཆོ་ག་ཕྱག་ལེན་བཅས་ལ་ལེགས་པར་སྦྱངས་པས་རྒྱུད་ཆེན་རྡོ་རྗེ་འཛིན་པ་ཆེན་པོར་གྱུར། དགུང་ལོ་ཞེ་གཉིས་པར་དྭགས་པོ་གྲྭ་ཚང་གི་མཁན་ཁྲིར་ཕེབས་ཏེ་གཞུང་ཆེན་པོའི་འཆད་ཉན་གྱི་རྒྱུན་རྒྱ་ཆེར་སྤེལ། དེ་ནས་མི་རིང་བར་དཔལ་ལྡན་སྨད་རྒྱུད་གྲྭ་ཚང་གི་བླ་མ་དབུ་མཛད་དང་མཁན་ཁྲིར་ཕེབས་ཏེ་རྒྱུད་སྡེ་རྒྱ་མཚོའི་འཆད་ཉན་བསྐྱངས། རྗེ་སྒྲུབ་ཁང་དགེ་ལེགས་རྒྱ་མཚོ་དང་ཁྲི་ཆེན་དགེ་འདུན་ཕུན་ཚོགས་སོགས་ལས་འཇམ་དཔལ་ཞལ་ལུང་དང་གསང་བདེ་འཇིགས་གསུམ་གྱི་དབང་ལུང་ཁྲིད་གསུམ་མང་དུ་ཞུས། དགུང་ལོ་རེ་གསུམ་པ་རབ་བྱུང་བཅུ་གཉིས་པའི་ཤིང་སྦྲུལ༡༧༢༥ལོར་དགའ་ལྡན་གསེར་ཁྲིར་ཕེབས་ནས་ལོ་ངོ་བདུན་གྱི་རིང་དུ་གསེར་ཁྲི་བསྐྱངས་ཤིང་མདོ་སྔགས་ཆོས་ཀྱི་འཁོར་ལོ་བསྐོར། འདི་ཉིད་ཁྲི་པ་གནང་རིང་ས་སྤྲེལ་༡༧༢༨ལོར་དབུས་ཀྱི་ང་ལུམ་རྒྱ་གསུམ་དང་གཙང་གི་དཱ་ཆིང་བ་དུར་བསོད་ནམས་རྒྱལ་པོ་བཀྲོངས་པ་ལས་འཕྲོས་ཏེ། ཕོ་ལྷ་བས་དམག་སྟོས་ཆེར་དབུས་སུ་དྲངས་པར་གཙང་གི་པཎ་ཆེན་རིན་པོ་ཆེ་དང༌། ས་སྐྱ་གོང་མའི་མགྲོན་གཉེར། དབུས་ཀྱི་ཁྲི་ཆེན་པོ་ཆེ་འདི་ཉིད་དང་གདན་གསུམ་རྒྱུད་གྲྭ་གཉིས་ཀྱི་མཁན་ལས་ངོ་བཅར་གྱིས་དབུས་གཙང་དམག་འཁྲུགས་དབར་བར་ཆིངས་བྱས་ཀྱང༌། ཕོ་ལྷ་བས་སྔར་དབུས་ཀྱིས་ང་ཕམ་ཉེས་སུ་གཏོང་པའི་སླད་ངའི་རྗེས་སུ་དབུས་དམག་སྟེས་ཆེར་གཏོང་དུས་ཁྱོད་རྣམས་ཆིངས་བསྒྲིག་ཏུ་ཕེབས་སམ། དེ་རྗེས་དབུས་དང་ཀོང་པོའི་དམག་ལོ་གཉིས་ཙམ་གཙང་དུ་བསྡད་དེ། དགོན་དང་ལྷ་ཁང༌། ཡུལ་གྲོང་མང་པོ་སྟོར་བརླགས་དང༌། ཆགས་རྟེན་བྲལ་བའི་བརྡབས་བསིགསདང་བཙན་ཤེད་བྱེད་སྐབས་ཁྱོད་རྣམས་ཆིངས་བསྒྲིག་ཏུ་ཕེབས་སམ། ད་ཆར་ངས་ཞྭ་སེར་བསྟན་པའི་ཞབས་འདེགས་དང༌། དཱ་ཆིང་བ་དུར་གྱི་དགྲ་ཤ་ལེན་ལ་ཉེ་བའི་སྐབས་ཆིངས་དོན་གནང་བ་དེ་དྲང་པོ་མ་རེད་ཅེས་ཁས་ལེན་མ་བྱས། ལོ་དེའི་བོད་ཟླ་བདུན་པའི་ཚེས་ཉེར་དྲུག་ཉིན་ཕོ་ལྷ་བས་དབུས་གཙང་མདོ་ཁམསཡོངས་སུ་དབང་བསྒྱུར་བས། དབུས་ཀྱི་གུང་བློན་ང་ལུམ་རྒྱ་གསུམ་པོ་ཏ་ལར་རྒྱལ་དབང་བསྐལ་བཟང་རྒྱ་མཚོའི་དྲུང་དུ་སྲོག་སྐྱོབ་ཞུས་ནས་བསྡད་མུར། ཁྲི་ཆེན་འདི་ཉིད་དང༌། བཙན་པོ་ནོ་མི་ཧན། འོན་རྒྱལ་སྲས། གདན་ས་གསུམ་གྱི་མཁན་སློབ་ལས་སྣེ་བཅས་ཕོ་ལྷ་བའི་དྲུང་དུ་གཅར་ནས་ཁྲི་ཟུར་ནས་ཀྱང་བསྟན་འགྲོའི་དོན་ཆེན་འབའ་ཞིག་ལ་བརྩོན་བཞིནཔའི་མུར། རབ་བྱུང་བཅུ་གཉིས་པའི་ཤིང་ཕོ་སྟག་༡༧༣༤ལོར་དགུང་ལོ་རེ་བདུན་པར་དགོངས་པ་ཆོས་དབྱིངས་སུ་གཤེགས། དགོངས་རྫོགས་ཀྱི་ཕྱིར་དུ་དངུལ་གདུང་བྱང་ཆུབ་མཆོད་རྟེན་བཞེངས་ཏེ་གཞིས་དགོན་དགའ་ལྡན་རབ་བརྟན་གླིང་དུ་བཞུགས་སོ། །
ལྷོ་སྤྱི་
དེ་ནི་བོད་ས་གནས་སྲིད་གཞུང་སྐབས་ལྷོ་ཁ་ཁུལ་གྱི་ས་གནས་སྲིད་འཛིན་ལས་ཁུངས་སྟེ་ལྷོ་ཁ་སྤྱི་ཁྱབ་ཅེས་གནས་ཡུལ་རྩེད་ཐང་དུ་ཡིན་ཞིང། རབ་བྱུང་བཅོ་ལྔ་པ་འི་མེ་སྦྲུལ（༡༩༡༧）ལོ་ནས་བཟུང་ལྷོ་སྤྱི་མཁན་ཆེ་གཅིག་བྐོ་གཞག་བྱས་པ་དེའི་ལས་དོན་བྱེད་ཕྱོགས་གཞིས་རྩེ་སྤྱི་རྫོང་དང་འདྲ་མཚུངས་ཡིན་པ་དང། དེའི་མངའ་ཞབས་སུ་སྣེ་གདོང་དང། འཕྱོངས་རྒྱས། གོང་དཀར། དོ་བོ་སེང་གེ། བསམ་ཡས། ཟངས་རི། འོལ་དགའ། མོན་རྟ་དབང་ལ་སོགས་པའི་རྫོང་གཞིས་ཁག་ཡོད།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་པ་བདག་པོ་
ཧོར་སེ་ཆེན་རྒྱལ་པོའི་ལུང་གིས་གཡའ་འོ་ལ་ནས། བྲང་པོ་ཡན་གྱི་ལ་སྟེད་ལྷོའི་ཡུལ་ལྗོངས་ལ་དབང་བའི་ཁྲི་དཔོན་གྱི་འཇའ་ས་ལོན་པ་ནས་བཟུང་སྡེ་ཚུགས་ཤིན་ཏུ་ཆེ། སི་ཏུ་ཆོས་རིན་པ་དང་ལྷ་བཙན་སྐྱབས་ཁུ་སབོན་གྱི་དུས་སུ་མཁན་ཆེན་ཆོས་རྒྱལ་བ་བླ་མར་བསྟེན་ནས་ཤེས་དཀར་ཆོས་སྡེ་འབུལ་བ་སོགས་བྱས། སྐབས་ཤིག་བྱང་པ་བདག་པོ་དང་མ་མཐུན་པས་དམག་འཁྲུག་བྱས་རྗེས་ཕམ་ནས་རྫོང་གཞིས་མང་པོ་ཤོར། སླར་ཡང་འཐབ་པས་སྔར་ཤོར་བའི་རྫོང་གཞིས་རྣམས་ཚུར་ལོན། རྗེས་སུ་སྤུན་མཆེད་ནང་ཁུལ་མ་མཐུན་ཞིང། དཔོན་སྐྱ་སྟོད་པོ་སྐོར་གསུམ་ཡང་བློ་མ་རུང་པའི་དབང་གིས་ནང་འཁནརུག་མང་དུ་བྱུང་ཞིང། རྗེས་སུ་བྱང་པ་བདག་པོ་དང་གཉེན་འབྲེལ་བྱས་པ་ནས་ལྷོ་བྱང་གཉིས་ཁྲི་སྐོར་གཅིག་ཏུ་སྦྲེལ་ཏེ་སྟོབས་ཤུགས་ཆེ་བར་གྱུར།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་ཕྱོགས་རྒྱལ་རབས་བཞི་
（南朝四国） ༡.སུང（宋）རྒྱལ་ས་ནི་ཅན་ཁང（建康）（དེང་སང་གནི་ནན་ཅིན）ཡིན། རྒྱལ་རབས་འདིར་གོང་མ་མི་རབས་བརྒྱད་བྱུང་ཞིང（རུས་མིང་ལིའུ）སྤྱི་ལོ༤༢༠ནས༤༧༩བར་ལོ་དྲུག་ཅུའི་རིང་སྲིད་དབང་བཟུང། ༢.ཆིས（齐）རྒྱལ་ཁབ། རྒྱལ་ས་ནན་ཅིན། རྒྱལ་རབས་འདིར་གོང་མ་མི་རབས་བདུན་བྱུང་ཞིང（རུས་མིམ་ནི་ཤའོ）སྤྱི་ལོ་༤༧༩ནས༥༠༢བར་ལོ་ངོ་ཉི་ཤུ་རྩ་གསུམ་བར་སྲོད་དབང་བཟུང། ༣.ལེའང（梁）རྒཡལ་རབས། རྒྱལ་ས་ནན་ཅིན་ཡིན། རྒྱལ་རབས་འདིར་རྒྱལ་པོ་མི་རབས་བཞི་བྱུང་ཞིང（རུས་མིང་ནི་ཤའོ་ཡིན）སྤྱི་ལོ་༥༠༣ནས༥༥༦བར་ལོ་ང་གསུམ་བར་སྲིད་དབང་བཟུང། ༤.ཁྲེན（陈）རྒྱལ་ཁབ། རྒྱལ་ས་ནན་ཅིན་ཡིན། རྒྱལ་རབས་འདིར་རྒྱལ་པོ་མི་རབས་ལྔ་བྱུང་ཞིང（རུས་མིང་ཁྲེན་ཡིན）སྤྱི་ལོ་༥༥༧ནས༥༨༩བར་ལོ་ངོ་སུམ་ཅུ་སོ་གསུམ་རིང་སཐརིད་དབང་བཟུང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་ཕྱོགས་ས་རིམ་པ་བདུན་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་བྲག་ཁོ་ཐིང་
ལྷ་བྲག་ཁུག་དུ་ཡོད་པའི་ཁོ་མཐིང་ལྷ་ཁང་སྟེ། བོད་ཀྱི་ས་དབྱིབས་སྲིན་མོ་གན་རྐྱལ་འདྲ་བའི་གྲུ་མོ་གཡོན་པ་ནོན་པའི་ཆེད་དུ་བཞེངས་པ།
ལྷོ་བྱང་ན་བཙན་གྱི་འགྱུ་སྲང་
ལྷ་སའི་ཐང་གི་ལྷོ་དང་བྱང་གཉིས་སུ་བཙན་གྱི་འགྲོ་ལམ་ཡོད་པ་དང། དེ་ནི་ལྷ་སའི་མདུན་གྲིབ་ཀྱི་ལུང་པའི་ཕུ་ནས་ཉང་བྲན་ཕ་བར་གྱི་ལུང་ཤུར་ཡིན་པར《རྒྱལ་རབས་གསལ་བའི་མེ་ལོང》སོགས་ལོ་རྒྱུས་མང་པོར་གསལ།
ལྷོ་བལ་པོ་གླང་སྣ་
གཙང་ཁུལ་སྲད་ཀྱི་དུར་པ་སྣ་ནས་བརྩིས་པའི་ལྷོ་ཕྱོགས་བལ་བོད་ཀྱི་མཚམས་གླང་སྣ་ཟེར་བའི་རི་རྒྱུད།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་རྨ་ལ་ལ་རྒྱུད་
ལྷ་སའི་ལྷོ་ཕྱོགས་དང་ཡར་ཀླུང་གཙང་པོའི་བྱང་ཕྱོགས་ཀྱི་བར་ཡོད་པའི་ལ་ཞིག་གི་མིང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་སྨྲི་ཏི་ཆུ་ནག
བར་ཁམས་ཀྱི་རྒྱ་ཤོད་སྟག་པ་ཚལ་ནས་རྩིས་པའི་ལྷོ་ཕྱོགས་སྨི་ཏི་གཙང་པོ་འབབ་པའི་ས་ཁུལ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་བྲག་དཔའ་བོའི་སྐྱེས་རབས་དྲུག
ཤེས་རབས་འབྱུང་གནས་རོང་སྟོན་ཆེན་མོ། སྤྲུལ་སྐུ་གཞོན་ནུ་ལྷུན་གྲུབ། སྤྲུལ་སྐུ་རྒྱལ་མཚན་དཔལ། ལྷོ་བྲག་དཔའ་བོ་ཆོས་དང་ལྷུན་གྲུབ། དཔའ་བོ་གཙུག་ལག་ཕྲེང་བ། དཔའ་བོ་གཙུག་ལག་རྒྱ་མཚོའོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་བྲག་གྲུབ་ཆེན་ནམ་མཁའ་རྒྱལ་མཚན་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་ཕྱོགས་འབྲི་ཆུ་འབབ་ས་ཁུལ་དུ་སྔ་རྗེས་བྱུང་བའི་རྒྱལ་རབས་བཅུ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་ཕྱོགས་ནགས་རོང་ན་སྤྱོད་པའི་འབྲུག་རྗེ་
（ལྷོ་འབྲུག）དེང་སང་འབྲུག་པའམ་མུང་གཞན་པུ་ཏན་རྒཡལ་ཁབ་ཏུ་འབོད་པ་དེ་ཡིནཅིང། རྒྱལ་ཁབ་དེར་འབྲུག་པ་ཞེས་འབོད་པའི་རྒྱུ་མཚན་ནི། རྒྱལ་ཁབ་དེར་འབྲུག་པ་བཀའ་བརྒྱུད་ཀྱི་ཆོས་ལུགས་ལ་དད་པ་བྱེད་མཁན་མང་བའི་དབང་གིས་དེ་ལྟར་བརྗོད་པ་ཡིན། གནས་ཡུལ་ནི་ཧི་མ་ལ་ཡའི་རི་རྒྱུད་ལྷོ་ཕྱོགས་སུ་ཡོད་ཅིང་སྐམ་སའི་ནང་ཁུལ་གྱི་རྒྱལ་ཁབ་ཅིག་ཡིན། ནུབ་བྱང་དང། བྱང་ཕྱོགས། ཤར་ཕྱོགས་བཅས་རང་རེའི་བོད་ལྗོངས་དང་ས་འབྲེལ་ཡིན་པ་དང། ལྷོ་ནུབ་ནི་འབྲས་ལྗོངས་དང་ལྷོ་ཕྱོགས་ནི་རྒྱ་གར་དང་ས་འབྲེལ་ཡིན་ལ། རྒྱ་ཁྱོན་སྤྱི་ལེ་གྲུ་བཞི་མ་བཞི་ཁྲི་དྲུག་སྟོང། མི་འབོར་ནི། ཆུ་བྱི（༡༩༧༢）ལོར་ཁྲི་བརྒྱད་ཅུ་ཙམ་ཡོད་པའི་ནང་ནས་བརྒྱ་ཆ་བདུན་ཅུ་དོན་ལྔ་ཙམ་ནི་འབྲུག་པའི་མི་རིགས་ཡིན་ལ། དེ་འཕྲོས་ནི་བལ་པོ་ཡིན་ཅིང། མང་ཚོགས་མང་ཆེ་བ་ནང་པའི་ཆོས་ལུགས་ལ་དད་པ་བྱེད་ཀྱི་ཡོད། འབྲུག་པ་ནི་བཀས་བཀོད་བརྒྱུད་འཛིན་རྒྱལ་ལྡན་རྒྱལ་ཁབ་ཡིན་པ་དང། དུས་རབས་བཅོ་བརྒྱད་པའི་དུས་དཀྱིལ་དུ་དབྱིན་ཇིས་བཙན་འཛུལ་བྱས་ཤིང། བོད་རབ་བྱུང་བཅུ་དྲུག་པའི་ས་གླང（༡༩༤༩）ལོར་འབྲུག་པ་དེ་རྒྱ་གར་གྱི་ཁོངས་གཏོགས་རྒྱལ་ཁབ་ཅིག་ཏུ་གྱུར། ལྕགས་ཕག（༡༩༧༡）ལོར་མཉམ་འབྲེལ་རྒྱལ་ཚོགས་ཀྱི་ཁོངས་མིར་ཞུགས་ཐུབ་པ་བྱུང་ཡོད། འབྲུག་པ་ནི་རི་བོའི་དཀྱིལ་གྱི་རྒྱལ་ཁབ་ཅིག་ཡིན་ཅིང། ས་དབྱིབས་ནི་བྱང་རྒྱུད་མཐོ་སར་རྒྱ་མཚོའི་ངོས་ལས་སྤྱི་ཁྲེ་བཞི་སྟོང་ལྷག་ཙམ་གྱིས་མཐོ་བ་དང་གནམ་གཤིས་སྐམ་ཤས་ཆེ་བ་དང། ལྷོ་རྒྱུད་ཀྱི་ས་འབབ་དམའ་ཞིང་གནམ་གཤིས་དྲོ་བས་ནགས་ཚལ་མཐུག་པོས་ཁྱབ་པ་དང། དཀྱིལ་ཁུལ་དུ་གནམ་གཤིས་དྲོ་གྲང་སྙོམས་པ་དང་ཆུ་རྒྱུན་འབེལ་པོ་ཡོད་པས་ཞིང་ལས་ས་ཁུལ་གཙོ་བོའི་གྲས་ཡིན། གཏེར་ཁའི་ཐོན་ཁུངས་གྲས། ལྷང་ཚེར་དཀར་པོ། ཅུ་གང། ཉི་མ་ཁ་ཆུ། ཟངས། རྡོ་སོལ་བཅས་ཡོད། ཡུལ་མི་རྣམས་ཞིང་འབྲོག་གཉིས་ཀ་གཉེར་ཞིང། ཞིང་ལས་ཐོན་དངོས་གྲས་འབྲས། གྲོ། མ་རྨོས་ལོ་ཏོག་སོགས་ཡོད་པ་དང། འབྲུ་རིགས་རང་མཁོ་རང་ལྡང་བྱེད་ཐུབ་ཀྱི་ཡོད། ཚོང་ལས་བྱ་ཡུལ་གཙོ་བོ་ནི་རྒྱ་གར་ཡིན་ཅིང། ཕྱིར་འཚོང་དངོས་ཟོག་ནི་ཤིང་ཆ་དང། ཤིང་ཐོག ལག་རྩལ་ཐོན་རྫས་བཅས་ཡིན། ནང་འདྲེན་དངོས་ཟོག་གྲས་ལ་འཁེལ་འཐག་ཐོན་རྫས་དང་ཉིན་མཁོའི་ཡོ་བྱད་བཅས་ཡོད། འགྲིམ་འགྲུལ་སྟབས་བདེ་མེད་པས་ཕྱུགས་ཟོག་དང་རྟ་བོང་བཅས་ནི་སྐྱེལ་འདྲེན་ཡོ་བྱད་གཙོ་བོ་ཡིན། གཞུང་ལམ་ཐད་རྒྱ་གར་བར་དུ་འགྲོ་ཐུབ་པའི་འཁོར་ལོའི་འགྲོ་ལམ་ཡོད། རྒྱལ་ས་ནི་ཐིམ་བུ་ཡིན་ཅིང་དེར་མི་འབོར་ལྔ་སྟོང་ཙམ་ཡོད་པ་དང། པུ་ན་ཁ་ནི་རྒྱ་མཚོའི་ངོས་ལས་མཐོ་ཚད་སྤྱི་ཁྲེ་ཆིག་སྟོང་སུམ་བརྒྱ་བརྒྱད་ཅུ་ལྷག་ཙམ་གྱི་དམའ་སར་གནས་ནས་དགུན་དུས་ཀྱི་རྒྱལ་ས་ཡིན་ཅིང། མི་འབོར་ཉིས་ཁྲི་དྲུག་སྟོང་ཙམ་ཡོད།
༼དུང་དཀར་ཚིག་མཛོད་ཆེན་མོ་༽ལས་བཏུས།
གསང་སྔགས་ལུགས་ཀྱི་མཆོད་པ་དང་བསྒྲལ་བའི་རྣམ་བཤད་མདོར་བསྡུས་པ་
༄༅།།གསང་སྔགས་ལུགས་ཀྱི་མཆོད་པ་དང་།བསྒྲལ་བའི་རྣམ་བཤད་མདོར་བསྡུས་པ་བཞུགས།
ལྷོག་ལྷོག་ཁོལ་
ལོང་ལོང་བྱེད་པའི་དོན་ཏེ། སྤྲིན་པ་འཐུག་པོ་ཡོད་པའི་དབྱིབས་ཀྱི་མིང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
མིག་སྨན་མིག་ཕན།
མིག་སྨན་མིག་ཕན།
མིག་གི་སྨན་མིག་ཐོག་ཏུ་ཕན་པ། །
ལྷོར་མེ་ཡི་ཁ་གནོན་
བོད་ཀྱི་ལྷོ་ཕྱོགས་ས་ཁུལ་གནམ་གཤིས་དྲོ་ཞིང་ནགས་ཚལ་མང་བའི་རྐྱེན་གྱིས་མེ་སྐྱོན་ཡང་ཡང་ཡོང་གི་ཡོད་པ་དེ་ནོན་པའི་ཆེད་དུ་སྣང་གྲོ་དང་གླིང་ཐང་གི་གཙུག་ལག་ཁང་གཉིས་བཞེངས་པ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷོད་ཡངས་རྒྱ་ཡན་དུ་འཇོག་རྒྱུ་མིན་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྷ་སྲིན་སྡེ་བརྒྱད་ལ་ཡང་ཕྱི་ཡི་ལྷ་སྲིན་སྡེ་བརྒྱད་
དབང་པོ་བརྒྱ་བྱིན། ཐག་བཟང་རིས། ཀླུའི་རྒྱལ་པོ་དགའོ། བྱ་རོག་མགོ་བརྩེགས། ཚངས་པ། སྲིན་པོ་ལང་ཀ་མགྲིན་བཅུ། བདུད་གྱི་རྒྱལ་པོ། དམུ་བརྗེ་བཙན་པོ་སྟ་བརྒྱད་དོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
མིག་ཤེས།
མིག་ཤེས།
མིག་གི་རྣམ་པར་ཤེས་པ།  མིག་ཤེས་ཚད་མ་ཡིན་ཡང་མིག་ཤེས་ཡིན་ན་ཚད་མ་ཡིན་མི་དགོས་ཏེ།   དཔེར་ན་གངས་རི་སྔོན་པོར་སྣང་བའི་མིག་ཤེས་བཞིན།  །
མིག་སློབ་ངན་པ།
མིག་སློབ་ངན་པ།
མིག་རྒྱུན་ངན་པ་སྟེ།  གཞན་དག་གིས་བྱ་བ་ངན་པ་བྱས་པའི་མིག་དཔེ་ངན་པའི་རྒྱུན་རང་ལ་ལོབས་ནས་རང་གིས་དེ་ལྟར་བྱེད་འདོད་བྱུང་བ་ལ་ཟེརཞིང་།  མིག་ལྟོས་ངན་པ་ཞེས་པ་དང་དོན་འདྲ།  །
མིང་གི་ལྷག་མར་བཏང་བ།
མིང་གི་ལྷག་མར་བཏང་བ།
རྩ་མེད་དུ་བཏང་བའི་དོན།  །
མིང་།
མིང་།
དོན་གྱི་ངོ་བོ་ཙམ་སྟོན་པའི་སྒྲ་སྟེ། མིང་ཚིག་ཡི་གེ་གསུམ་དུ་ཕྱེ་བའི་མིང་གི་མཚན་ཉིད།   བུམ་པ་ཞེས་བརྗོད་པའི་སྒྲ་ལྟ་བུ་དེའི་མཚན་གཞི།   དབྱེ་ན་དངོས་མིང་དང་བཏགས་མིང་།  །
མིང་གཉིས།
མིང་གཉིས།
དངོས་མིང་དང་བཏགས་མིང་ངམ།  ཡང་ན་འདོད་རྒྱལ་གྱི་མིང་དང་།   རྗེས་གྲུབ་ཀྱི་མིང་།   །
མིང་གཞི་ཉི་ཤུ།
མིང་གཞི་ཉི་ཤུ།
སྔོན་རྗེས་མིང་གསུམ་གྱི་ཟླས་དབྱེ་བའི་མིང་གཞི་ཉི་ཤུ།  །
གསང་སྔགས་ལམ་གྱི་མཚན་ཉིད་མདོར་བསྡུས་པ་
༄༅། །གསང་སྔགས་ལམ་གྱི་མཚན་ཉིད་མདོར་བསྡུས་པ་བཞུགས།
མིང་སྦྱོར་རྟོག་པ།
མིང་སྦྱོར་རྟོག་པ།
བརྡ་དུས་ཀྱི་མིང་དང་ཐ་སྙད་དུས་ཀྱི་དོན་སྦྱར་ནས་འཛིན་པའི་ཞེན་རིག  དེའི་མཚན་ཉིད།  ལྟོ་ལྡིར་བ་ལས་བུམ་པའོ་སྙམ་དུ་འཛིན་པའི་རྟོག་པ་དེའི་མཚན་གཞི།   །
མིང་གཞི་སུམ་ཅུ་སོ་བཞི།
མིང་གཞི་སུམ་ཅུ་སོ་བཞི།
མིང་ཚིག་རྩོམ་པ་ཀུན་གྱི་གཞིར་གྱུར་པའི་དབྱངས་གསལ་སུམ་ཅུ་སོ་བཞི། །
མིང་གཞིའི་ཕོ་ཡིག་ལྔ།
མིང་གཞིའི་ཕོ་ཡིག་ལྔ།
མིང་གཞིའི་ཡི་གེ་སུམ་ཅུ་ཐམ་པའི་ནང་ནས་ཀ་ཅ་ཏ་པ་ཙ་ལྔ་ནི་ཕོ་ཡིག་ལྔ།  །
མིང་གཞི་ཤིན་ཏུ་མོ་ཡིག་བཞི།
མིང་གཞི་ཤིན་ཏུ་མོ་ཡིག་བཞི།
མིང་གཞིའི་ཡི་གེ་སུམ་ཅུ་ཐམ་པའི་ནང་ནས་ང་ཉ་ན་མ་བཞི་ནི་མིང་གཞི་ཤིན་ཏུ་མ་ཡིག་བཞིའོ། །
མིང་གཞིའི་མ་ནིང་ཡི་གེ་ལྔ།
མིང་གཞིའི་མ་ནིང་ཡི་གེ་ལྔ།
མིང་གཞིའི་ཡི་གེ་སུམ་ཅུ་ཐམ་པའི་ནང་ནས་ཁ་ཆ་ཐ་ཕ་ཚ་ནི་མིང་གཞིའི་མ་ནིང་ཡི་གེ་ལྔའོ། །
མིང་གཞིའི་མོ་ཡིག་བཅུ་གཉིས།
མིང་གཞིའི་མོ་ཡིག་བཅུ་གཉིས།
མིང་གཞིའི་ཡི་གེ་སུམ་ཅུ་ཐམ་པའི་ནང་ནས་ག་ཇ་ད་བ་ཛ་ཝ་ཞ་ཟ་འ་ཡ་ཤ་ས་བཅུ་གཉིས་ནི་མིང་གཞིའི་མོ་ཡིག་བཅུ་གཉིས་སོ། །
མིང་བརྡས་བཞག་པ།
མིང་བརྡས་བཞག་པ།
༡ སེམས་ཙམ་པས་ཡུལ་སྟེང་དུ་གྲུབ་པ་དེ་ཡང་མིང་བརྡས་བཞག་པ་ལ་ལྟོས་དགོས་པ། ༢ ཐལ་འགྱུར་བས་མིང་བརྡས་བཞག་ཙམ་ལ་བརྟེན་ནས་གྲུབ་པ།   དེར་བརྟེན་སྔ་མ་རགས་པ་དང་ཕྱི་མ་ཕྲ་བ་ཡོད།   སྔ་མས་ཙམ་སྒྲས་རྟོག་པས་བཏགས་པ་ལ་མ་ལྟོས་པར་གྲུབ་པ་གཅོད་ཀྱང་རང་ངོས་ནས་གྲུབ་པ་མི་གཅོད་པར་འདོད།  ཕྱི་མས་ཙམ་སྒྲས་རང་ངོས་ནས་གྲུབ་པ་གཅོད་པར་བཞེད་པས།  གཞི་དེ་སེམས་ཙམ་པ་ལྟར་གྱི་རང་མཚན་གྱིས་གྲུབ་པ་རྒྱུད་ལྡན་ཡིན་ན།  གཞི་དེ་ཐལ་འགྱུར་བ་ལྟར་གྱི་རང་མཚན་གྱིས་གྲུབ་པ་རྒྱུད་ལྡན་ཡིན་པས་ཁྱབ།  །
མིའམ་ཅི།
མིའམ་ཅི།
འདི་དཔེ་འགའ་ཞིག་ཏུ་དྲི་ཟ་དང་མིའམ་ཅི་གཉིས་གཅིག་པ་ཡིན་པར་བཤད་པ་དང་། འགའ་ཞིག་ཏུ་དྲི་ཟ་ལས་ལོགས་སུ་མིའམ་ཅི་ཡོད་པར་བཤད་པ་བཅས་མི་འདྲ་བ་འདུག   གང་ལྟར་ནའང་རི་རྒྱལ་ལྷུན་པོའི་ཆུ་མཚམས་ཀྱི་ཁོངས་གསེང་ན།   གཟུགས་མི་ལས་མཛེས་ཤིང་།   སྐད་ཤིན་ཏུ་སྙན་པ་ཞིག་ཡིན་ཞེས་བཤད་སྲོལ་ཡོད།   །
མིང་གཞིའི་མོ་གཤམ་ཡི་གེ་བཞི།
མིང་གཞིའི་མོ་གཤམ་ཡི་གེ་བཞི།
མིང་གཞིར་གྱུར་པའི་ཡི་གེ་བརྗོད་སྐབས་སོ་སོའི་སྐྱེ་གནས་ལ་བྱེད་རྩོལ་གྱི་ཤུགས་ཤིན་ཏུ་ལྷོད་ཅིང་ཞན་པའི་ཡི་གེ་བཞི་སྟེ་ར་ལ་ཧ་ཨའོ། །
མིའི་ཆུ་ཡན་ལག་བརྒྱད་ལྡན།
མིའི་ཆུ་ཡན་ལག་བརྒྱད་ལྡན།
འདུལ་བ་ལུང་ལས། གཙང་དང་འཇམ་དང་ཡང་བ་དང་།   ། དྭངས་དང་བསིལ་དང་རྙོག་པ་མེད།  །འཐུང་ན་ལྟོ་ལ་མི་གནོད་དང་།  །མགྲིན་པ་ལ་ཡང་བྱམས་པ་སྟེ།  ། འདི་དག་ཡན་ལག་བརྒྱད་ལྡན་ཆུ་ཞེས་སོ།  །
མིའི་གནས་སྐབས་ལྔ།
མིའི་གནས་སྐབས་ལྔ།
བྱིས་པ། གཞོན་ནུ།   དར་ལ་བབ་པ།  བར་མའམ།  དར་ཡོལ་རྒན་པོ།  ཡང་བྱིས་གཞོན་ལང་ཚོ་རྒན་སྨིན་ལྔ།   །
མིའི་ལུས་ཀྱི་གཟུགས་ཡུལ་དྲུག
མིའི་ལུས་ཀྱི་གཟུགས་ཡུལ་དྲུག
ནང་གི་ས། ཆུ།  མེ།  རླུང་།  ཁུ་ཁྲག
མིའི་ལུས་ཀྱི་སྐྱོན་བཅོ་བརྒྱད།
མིའི་ལུས་ཀྱི་སྐྱོན་བཅོ་བརྒྱད།
གོང་དུ་མི་སྡུག་པའི་སྐྱོན་བཅོ་བརྒྱད་དུ་གཟིགས།
མིའི་ཡུལ་གྱི་རྒྱལ་པོ་གསུམ།
མིའི་ཡུལ་གྱི་རྒྱལ་པོ་གསུམ།
འཁོར་ལོས་བསྒྱུར་རྒྱལ། ཁམས་རྒྱལ་ཆེན་པོ།   རྒྱལ་ཕྲན།  །
མིའི་རིགས་པ་བཅུ་བཞི།
མིའི་རིགས་པ་བཅུ་བཞི།
རྐང་ཐང་། རྟ་པ།  གླང་ཆེན་པ།  ཤིང་རྟ་པ་སྟེ་རྒྱལ་རིགས་བཞི།  ནགས་ན་གནས་པ།  ཁྱིམ་ལ་གནས་པ།  དཀའ་ཐུབ་པ་སྟེ་བྲམ་ཟེའི་རིགས་གསུམ།  ཡིག་མཁན།  ཚོང་པ།  སྨན་པ་སྟེ་རྗེ་རིགས་གསུམ།  ས་གཞི་རྨོ་བ།  བ་ལང་སྐྱོང་བ།  འཇིམ་ལས་པ།   ཁྱིམ་གནས་བྱེད་པ་སྟེ་དམངས་རིགས་བཞི་རྣམས་སོ།  །
མིའི་ནད་ཕལ་པ་བཞི།
མིའི་ནད་ཕལ་པ་བཞི།
རླུང་། མཁྲིས།  བད་ཀན།   སོ་སོ་འདྲེས་པ།   དེ་གསོ་བྱེད་བཞི་ནི།  ཟས།  སྤྱོད་ལམ།  སྨན་དཔྱད།   བཟང་མཐུན།    །
མིའི་ལྷན་སྐྱེས་ཀྱི་ལྷ་ལྔ།
མིའི་ལྷན་སྐྱེས་ཀྱི་ལྷ་ལྔ།
འཚོ་བའི་ལྷ། སྲུང་བའི་ལྷ།  སྐྱོབ་པའི་ལྷ།  འགྲོགས་པའི་ལྷ།  འགོ་བའི་ལྷ།
མིའི་ཁོག་ཏུ་བརླམས་པ།
མིའི་ཁོག་ཏུ་བརླམས་པ།
ཆོས་སྐྱོང་སོགས་མིའི་ཁོག་པར་ཞུགས་པ། སྔར་སྤྱི་ཚོགས་རྙིང་པའི་སྐབས་ལྷ་ཕེབས་པའམ་ལྷ་འབབ་པ་ཞེས་ཟེར་བ་དེ་ཡིན།   ལྷ་ཕེབས་པའི་སྲོལ་འདི་ནི་སྔར་སློབ་དཔོན་པདྨ་འབྱུང་གནས་བོད་དུ་ཕེབས་པའི་རྗེས་སུ་ཐོག་མར་བྱུང་།  དེ་ཡང་རྒྱལ་པོ་ཁྲི་སྲོང་ལྡེ་བཙན་གྱིས་མཁན་པོ་དོ་དྷི་སྭ་ཏྭ་སྤྱན་དྲངས་ནས་མཁན་པོས་ཆོས་གསུངས་པའི་དུས་སུ།  བོད་ཀྱི་ལྷ་སྲིན་རྣམས་མ་དགའ་བར་མི་ནད་དང་ཕྱུགས་ནད་ལོ་ཉེས་གཏོང་།  འཕང་ཐང་གི་གཙུགལག་ཁང་ཆུས་ཁྱེར།   ལྷ་སའི་དམར་པོ་རི་ལ་ཐོག་བརྒྱབ་པ་སོགས་བྱུང་བས།   བོད་ཀྱི་ལྷ་སྲིན་གདུག་ཅན་འདུལ་བའི་སློབ་དཔོན་པདྨ་རྒྱ་གར་ནས་སྤྱན་དྲངས།  བོད་དུ་ཕེབས་རྗེས་བུ་དང་བུ་མོ་གཙང་མ་ལ་ཕྲ་ཕབས་པ་དང་།  ལྷ་ཕབས་པ་སོགས་མཛད་ནས།  སྔར་གནོད་པ་བྱེད་པ་པོ་ལྷ་སྲིན་སྡེ་བརྒྱད་སུ་ཡིན་དྲིས་ནས་དམ་ལ་བཏགས་ཤིང་།  དེ་ནས་རིམ་གྱིས་ལྷ་ཕེབས་པའི་སྲོལ་དེ་བྱུང་།  དེ་ནས་རབ་བྱུང་དང་པོའི་ནང་བཀའ་གདམས་ཀྱི་བསྟན་པ་དར་བ་ནས་དེའི་སྲོལ་ཉམས།  དེ་ནས་ཀརྨ་པའི་བསྟན་པ་དར་བ་ནས་སླར་ཡང་ལྷ་ཕབས་པའི་སྲོལ་གོང་འཕེལ་དུ་ཕྱིན་པ་ཡིན་ནམ་སྙམ།    །  (འདིའི་སྐོར་བསྐྱར་དུ་བརྟག་དཔྱད་དགོས།)
མིའི་ཉི་མ་མཐོང་བ་དོན་ལྡན།
མིའི་ཉི་མ་མཐོང་བ་དོན་ལྡན།
མཚན་གཞན་བྱམས་པ་དཀོན་མཆོག་རིན་ཆེན་མཆོག་ནི་སྔར་བོད་ཀྱི་ཆོས་རྒྱལ་གྱི་གདུང་རྒྱུད་གྲགས་པ་བསོད་ནམས་རྡོ་རྗེ་ཞེས་བྱ་བའི་སྲས་སུ་སྐུ་བལྟམས། སྐུ་ཆུང་སྲིད་ནས་ཡོན་ཏན་ལ་དད་བརྩོན་ཆེ་ཞིང་།  དབུལ་ཕོངས་དང་དམན་པ་རྣམས་ལ་ཐུགས་བརྩེ་དང་སྙིང་རྗེ་ཆེ་བའི་བྱང་སེམས་ལྡན་པས་ཀུན་གྱི་བཀུར་ཡུལ་དུ་གྱུར།  ཡི་གེ་འབྲི་ཀློག་སྦྱོང་སྐབས་སྙིང་རུས་ཆེ་ལ་ཐུགས་རིག་ཤིན་ཏུ་སྐྱེན།  དགུང་ལོ་བཅུ་ཡས་མས་སུ་འཕགས་ཡུལ་གྱི་པཎྜི་ཏ་ཆེན་པོ་ནགས་ཀྱི་རིན་ཆེན་དང་།  ལོ་ཆེན་བསོད་ནམས་རྒྱ་མཚོ།  བྱང་བདག་པོ་རིག་ལྡན་རྣམ་རྒྱལ་གྲགས་བཟང་སོགས་བསྟེན་ནས་སྡེ་སྣོད་གསུམ་དང་།  རྒྱུད་སྡེ་བཞི་སོགས་རིག་གནས་སྤྱི་དང་ཁྱད་པར་དུ་གསོ་བ་རིག་པ་ལ་སྦྱངས་པ་མཐར་ཕྱིན་མཛད་པས་བོད་གངས་ཅན་གྱི་ཡུལ་འདིར་དར་རོ་ཅོག་གི་གསོ་དཔྱད་མཐའ་དག་ལ་མཁྱེན་པ་རབ་ཏུ་བརྟས་པའི་སྙན་གྲགས་ས་སྟེང་དུ་ཁྱབ།  སློབ་མ་རྣམས་ལ་བྱམས་ཤིང་ཐུགས་བརྩེ་ཆེ་བས་ཡོན་ཏན་བུམ་པ་གང་བྱོའི་ཚུལ་དུ་བསླབས།  ནད་པ་ལ་སྙིང་རྗེ་དང་ངང་རྒྱུད་འཇམ་ཞིང་མཆོག་དམན་དབྱེར་མེད་དུ་འབད་པས་གསོ་བར་མཛད།  《གསོ་དཔྱད་ཀྱི་རྒྱལ་པོ།》དང་།《རྒྱུད་བཞིའི་འགྲེལ་པ།》《བཀོད་པ་རྣམ་བཞི།》《མ་ལ་ཡའི་བཀའ་འགྲེལ་འདོད་འཇོ་ཆེ་ཆུང་།》《གསོ་དཔྱད་ཀྱི་རྒྱལ་པོ།》《ངོ་མཚར་སྤྱི་སྨན་རྩ་མདོའི་འགྲེལ་པ་སྙན་རྒྱུད་རྡོ་རྗེའི་ཚིག་རྐང་》སོགས་སྨན་དཔེ་མང་པོ་ཕྱག་རྩོམ་མཛད་ཡོད་པ་བཅས་ཀྱིས་བོད་ཀྱི་གསོ་བ་རིག་པའི་ཐད་བྱང་བདག་པོ་རྣམ་རྒྱལ་གྲགས་བཟང་གི་བཞེད་སྲོལ་ཐུན་མོང་མིན་པ་རྒྱུན་འཛིན་འཕེལ་རྒྱས་གཏོང་བར་ཕྱག་རྗེས་ཤིན་ཏུ་ཆེའོ།  ། (འཁྲུངས་འདས་ཀྱི་ལོ་ཚིགས་མ་རྙེད་རུང་དམ་པ་འདི་ཉིད་བྱང་པ་རྣམ་རྒྱལ་གྲགས་བཟང་གི་ཐུགས་སྲས་ཡིན་པས་བོད་རབ་བྱུང་བདུན་པའི་ནང་བྱོན་པར་སྣང་།)
མུ་ཏོ་པ།
མུ་ཏོ་པ།
སྤྲང་པོ།
མི་སྟེགས་གཅེར་བུ་པའི་དོན་དགུ།
མི་སྟེགས་གཅེར་བུ་པའི་དོན་དགུ།
སྲོག གང་ཟག  སྡོམ་པ།  ངེས་པར་རྒ་བ།   འཆིང་བ།   ལས།   སྡིག་པ།  བསོད་ནམས།  ཐར་བའོ།   ། དེ་ནི་ཚིག་གི་དོན་དགུ་དང་དོན་གཅིག་གོ   །
མི་སྟེགས་ཅན་ཞུགས་པ།
མི་སྟེགས་ཅན་ཞུགས་པ།
མུ་སྟེགས་པའི་ལྟ་བ་མ་དོར་བཞིན་དུ་བསྙེན་རྫོགས་བླངས་ནས་ཕྱི་ནང་གཉིས་ཀའི་གྲལ་དུ་འཚང་བའོ།  །
མུ་སྟེགས་རྟོག་གེ་བ་དྲུག
མུ་སྟེགས་རྟོག་གེ་བ་དྲུག
ཀུན་ཏུ་རྒྱུ།  གནག་ལྷས་ཀྱི་བུ།    སྨྲ་འདོད་ཀྱི་བུ།   ཡང་དག་རྒྱལ་བ་ཅན་།  མི་ཕམ་སྐྲའི་ལྭ་བ་ཅན།  གཅེར་བུ་བ་གཉེན་གྱི་བུ་དང་དྲུག་གོ  །
མུ་སྟེགས་པ་གཉིས།
མུ་སྟེགས་པ་གཉིས།
ཆད་ལྟ་བ་དང་རྟག་ལྟ་བ།  །
མུ་སྟེགས་རྟག་ལྟ་བ་བཅུ་གཅིག
མུ་སྟེགས་རྟག་ལྟ་བ་བཅུ་གཅིག
གྲངས་ཅན་པ།  ཚངས་པ་བ།  བརྡ་སྤྲོད་པ།   རིག་བྱེད་མཐའ་བ།  གསང་བ་པ།  ཁྱབ་འཇུག་པ།  རྒྱལ་དཔོག་པ།   ཞི་བ་པ།  བྱེ་བྲག་པ།  རིག་པ་ཅན་པ།  ཟད་བྱེད་པ།  །
མུ་དྲའི་ཕྱག་རྒྱ།
མུ་དྲའི་ཕྱག་རྒྱ།
ནོར་བུའི་རིགས་ཀྱི་ནོར་བུ་རིགས་ཀྱི་རྡོ་ཆེ་ཆུང་ཁྲུ་གང་ཙམ་གྱ་ངོས་སུ་མ་ཎི་ཡིག་དྲུག་གི་རང་བྱོན་ཡོད་པ་ཞིག་ཡིན་པར་《ཆོས་འབྱུང་མཁས་པའི་དགའ་སྟོན་》ལས་གསལ།
མུ་དྲ་བ།
མུ་དྲ་བ།
(མུ་ཏྲ་ཞེས་པའང་སྣང་)འདི་ཉིད་ཀྱིས་རབ་བྱུང་དང་པོའི་ས་གླང་(༡༠༤༩)ལོར་བོ་དོང་ཨེའི་དགོན་པ་ཕྱག་བཏབ།  །
མི་སྟེགས་པའི་ལྟ་བ་ངན་པ་བཅུ་དྲུག
མི་སྟེགས་པའི་ལྟ་བ་ངན་པ་བཅུ་དྲུག
བདག་འདས་པའི་དུས་ན་བྱུང་མ་བྱུང་དེ་གཉིས་ཀ་ཡིན་མིན་དང་། འཇིག་རྟེན་རྟག་མི་རྟག་དེ་གཉིས་ཀ་ཡིན་མིན་བརྒྱད་སྔོན་མཐའ་ལ་བརྟེན་པ་དང་།  དེ་བརྒྱད་མ་འོངས་པ་ལ་སྦྱར་བའི་ཕྱི་མཐའ་ལ་བརྟེན་པ་བརྒྱད་དེ་བཅུ་དྲུག    །
མུས།
མུས།
གཞད་མཐོང་སྨོན་རྫོང་བདེ་ལེགས་ཆུས་མུས་པ་ཤང་།
མུ་ཏིག་བཙན་པོ།
མུ་ཏིག་བཙན་པོ།
ཡབ་ཁྲི་སྲོང་ལྡེ་བཙན་དང་ཡུམ་ཚེ་སྤོང་བཟའ་མེ་ཏོག་སྒྲོན་གཉིས་ཀྱི་སྲས་སུ་བོད་ཆུ་ཡོས་(༨༢༣)ལོར་འཁྲུངས་ཞེས་གྲགས། འདི་རྒྱལ་བློན་བཀའ་གྲོས་གནང་སར་བྱོན་པས་བློན་པོ་ཞང་སྣ་ནམ་གྱི་བུ་དབུ་རིང་གིས་བཀག་པར་སྲས་ཀྱིས་ཆུ་གྲི་བསྣུན་ཏེ་ཞང་གི་བུ་དབུ་རིང་བསད།  དེའི་ཉེས་པར་བློན་པོ་མགོས་ཀྱིས་ཞལ་ལྕེ་དགའ་གསུམ་དང་སྡུག་གསུམ་བཅད་པའི་དོན་བཞིན་ལྷོ་བྲག་གམ་མོན་དུ་ལོ་དགུ་སྤྱུགས།  མུ་ནེ་བཙན་པོ་སྐུ་གཤེགས་རྗེས་འདི་ཉིད་གདན་དྲངས་ཏེ་རྒྱལ་སར་བསྐོ་བར་བྱས་པ་ལས་སྔར་སྣ་ནམ་པས་ཤ་འཁོན་བཟུང་སྟེ་ལམ་བར་དུ་ཆིབས་དཀྲོག་ནས་བཀྲོངས་ཞེས་ལོ་རྒྱུས་ཡིག་ཚང་དུ་ནང་གསལ་རུང་།  《ཆོས་འབྱུང་མཁས་པའི་དགའ་སྟོན》ལྕགས་དཔར་ཤོག་གྲངས་༤༠༥ནང་།  ཆོས་རྒྱལ་ཁྲི་སྲོང་ལྡེ་བཙན་གླང་ལོ་པ་དྲུག་ཆུ་རྩ་གཅིག་ལ་ལོགསར་ལ་མཚན་མོ་རྟ་རྒྱུག་པས་ཆིབས་ཀྱིས་བསྐྱུར་ནས་འདས།  དེ་གསང་ནས་ལོ་གསུམ་སློབ་དཔོན་གྱིས་རྒྱལ་སྲིད་བཟུང་ནས་མུ་ཏིག་བཙན་པོ་བསྐོས།  དེ་དུས་སློབ་དཔོན་སྲིན་ཡུལ་དུ་གཤེགས་ལ་ཐམས་ཅད་ཀྱིས་གཤེགས་སྐྱེལ་བྱས་ཞེས་སྣང་ཡང་འདི་སྐབས་ཕལ་ཆེར་བོད་ཕྱི་རབས་ཀྱི་རྩོམ་རིགས་ཁོ་ན་སྣང་བས་ལྷད་བསྲེས་པ་ཞིག་ཡིན་པར་དོགས་ལ། རྒྱལ་སྲས་ཁྲིད་ཤོག་ཟེར་ནས་ལུང་བསྟན་མཛད་ཟེར་བ་ལ་དཔགས་ན་སད་ན་ལེགས་དང་མུ་ཏིག་བཙན་པོ་ནོར་སོགས་ཀྱིས་དཔྱད་མི་བཟོད་པ་ཅིག་སྣང་ཞེས་གསལ་བ་མ་ཟད།  ཁྲི་ལྡེ་སྲོང་བཙན་(སད་ན་ལེགས་མཇིང་ཡོན)སྐུ་དུས་བསྐྲུན་པའི་དབུས་སྟོད་ཞྭ་ལྷ་ཁང་གི་གཙིགས་ཀྱི་རྡོ་རིང་ནང་།  མུ་ཏིག་བཙན་པོ་གཅུང་ཁྲི་ལྡེ་སྲོང་བཙན་བཙན་པོའི་ཁྲི་ལ་འཁོད་རྗེས་ཀྱང་ད་དུང་བཞུགས་ཡོད་པ་གསལ་ལོ།  །མུ་ཏིག་བཙན་པོའི་བང་སོ་ནི་དཁའ་མདའ་ན་ཡིཝོད།  མིང་ནི་སྐྱ་ལྡེམས་ལགས་སོ་སྐད།
མུ་བཞི།
མུ་བཞི།
དེ་ཡང་མཐའ་བཞི་ཅན་ནམ་སྣ་ག་བཞི་ནི་དངོས་པོའི་མཚན་ཉིད་ལ་ཕྱོགས་མི་འདྲ་བ་བཞི་ནས་ཐག་གཅོད་བྱེད་ལུགས་ཤིག སྐྱེད་འགག  རྟག་ཆད།  ཡོད་མེད།  སྣང་སྟོང་སྟེ་མུ་བཞི།  ཡང་ན་མི་ཡིན་ལ་ཕོ་མིན་པ།  ཕོ་ཡིན་ལ་མི་མིན་པ།  དེ་གཉིས་ཀ་ཡིན་པ།  དེ་གཉིས་ཀ་མིན་པ་སྟེ་མུ་བཞི།  ཡང་ན།  ཡོད་པར་འཛིན་པ་དང་།  མེད་པར་འཛིན་པ།  བདག་ཏུ་འཛིན་པ།  དངོས་པོ་མཚན་མ་ཅན་དུ་འཛིན་པ་བཞིའོ། །
མུ་སྟེགས་ཀྱི་སྟོན་པ་དྲུག་གསུམ་བཅོ་བརྒྱད།
མུ་སྟེགས་ཀྱི་སྟོན་པ་དྲུག་གསུམ་བཅོ་བརྒྱད།
རྟོག་གེ་བ་དྲུག  རྗེས་སུ་སྒྲོགས་པ་དྲུག   སྙོམ་པར་འཇུག་པ་དྲུག   དེ་ལས་དང་པོ་ནི།   ༡ འོད་སྲུང་རྫོགས་བྱེད།   ༢ ཀུན་ཏུ་རྒྱུ་གནག་ལྷས་ཀྱི་བུ།  ༣  སྨྲ་འདོད་ཀྱི་བུ་མོའི་བུ་ཡང་དག་རྒྱལ་བ་ཅན།   ༤  མི་ཕམ་སྐྲའི་རལ་བ་ཅན།   ༥  ཀཱ་བའི་བུ་ནོག་ཅན།  ༦ གཅེར་བུ་བ་གཉན་གྱི་བུ་སྟེ་དྲུག་གོ །  གཉིས་པ་ནི།  ༧  བྲམ་ཟེ་རྒྱུས་རྒྱལ།   ༨  བྲམ་ཟེ་རྣས་རྡེག   ༩ བྲམ་ཟེ་བཟང་ལྡན།  ༡༠  བྲམ་ཟེ་ཚངས་པའི་སྲས།   ༡༡  བྲམ་ཟེ་པདྨའི་སྙིང་པོ།  ༡༢ བྲམ་ཟེ་དམར་པོ་སྟེ་དྲུག་གོ ། གསུམ་པ་ནི།   ༡༣  རངས་བྱེད་ཀྱི་བུ་ལྷག་སྤྱོད།  ༡༤ སྒྱུ་རྩལ་ཤེས་གྱི་བུ་རིང་འཕུར།   ༡༥ ཀུན་ཏུ་རྒྱུ་རབ་བཟང་།  ༡༦ བྲམ་ཟེ་ཁྱེའུ་ཀུན་རྒྱལ།  ༡༧ དྲང་སྲོང་ཉོན་མོངས་མེད་པ།   ༡༨  ལྟེང་རྒྱས་འོད་སྲུང་རལ་པ་ཅན་དང་དྲུག་གོ ། མངོན་པར་འབྱུང་བའི་མདོ་ཇི་བཞིན་བཀོད་ཡོད།
མུ་སྟེགས་ཀྱི་སྟོན་པ་དྲུག
མུ་སྟེགས་ཀྱི་སྟོན་པ་དྲུག
སྟོན་པ་ཤྭཀྱ་ཐུབ་པའི་མཛད་ཆེན་བཞིའི་ཡ་གྱལ་ཆོ་འཕྲུལ་ཆེན་པོ་ཞེས་པའི་མཛད་པ་བཞེས་སྐབས་ཕམ་པར་མཛད་པའི་མུ་སྟེགས་ཀྱི་སྟོན་པ་དྲུགསྟེ། སྟོན་པ་རྫོགས་བྱེད་དང་།  གནག་ལྷས་ཀྱི་བུ།  ཡང་དག་རྒྱལ་བ་ཅན།  མི་ཕམ་སྐྲའི་ལ་བ་ཅན།  ཀ་ཏའི་བུ་ནོག་ཅན།  གཅེར་བུ་གཉེན་གྱི་བུ་བཅས་དྲུག་ཡིན།  དེ་ཡང་སྟོན་པ་ཤྭཀྱ་ཐུབ་པ་མངོན་པར་རྫོགས་པ་སངས་རྒྱས་ནས་འདུལ་བྱ་གྲངས་ལས་འདས་པ་ཞིག་སྨིན་གྲོལ་ལམ་དུ་འགོད་པར་མཛད།  དེའི་ཚེ་སྐྱེ་བོའི་ཚོགས་རྣམས་དཀོན་མཆོག་གསུམ་ལ་དད་དེ་མུ་སྟེགས་ཀྱི་སྟོན་པ་དྲུག་ལ་བསྙེན་བཀུར་མི་བྱེད་པས། དེ་རྣམས་ཕྲག་དོག་གིས་ཡིད་དཀྲུགས་ཏེ་ཆོའཕྲུལ་འགྲན་དུ་ཡང་ཡང་བསྐུལ་བ་ན།  སྟོན་པ་དགུང་གྲངས་ང་བདུན་ལ་ཕེབས་པ་མེ་ཕོ་འབྲུག་གི་ལོ་ལ་ཆོ་འཕྲུལ་མཛད་པའི་དངོས་ཀྱི་འདུལ་བྱ་མུ་སྟེགས་སྟོན་པ་དྲུག་དང་ཕྱི་རོལ་པའི་འདུལ་བྱ་སྐྱེ་བོ་དགུ་ཁྲི་འཁོར་དང་བཅས་པ་འདུལ་བའི་དུས་ལ་གཟིགས་ནས་གྲོང་ཁྱེར་མཉན་ཡོད་དུ་ཟླ་བ་དང་པོའི་ཚེས་གཅིག་ནས་བཅོ་ལྔ་བར་ཆོ་འཕྲུལ་ཆེན་པོ་སྟོན་པར་མཛད།  དེ་ལའང་འགྲན་པའི་ཚུལ་གྱི་མཛད་པ་གཉིས་སོ།  དང་པོ་ནི་ཚེས་གཅིག་ནས་བདུན་གྱི་དབར་མུ་སྟེགས་སྟོན་པ་དྲུག་པོས་ཀྱང་རྫུ་འཕྲུལ་འགྲན་པའི་ཁུལ་གྱིས་གནས་པས་འགྲན་ཟླ་དང་བཅས་པའི་ཆོ་འཕྲུལ་ཞེས་བརྗོད།  གཉིས་པ་ནི་ཚེས་བརྒྱད་ནས་བཅོ་ལྔའི་བར་གྱི་ཆོ་འཕྲུལ་ལ་འགྲན་ཟླ་མེད་པའི་ཆོ་འཕྲུལ་ཞེས་ཡོངས་སུ་གྲགས་པ་ཡིན་ཏེ།  ཚེས་བརྒྱད་ཉིན་གྱི་ཆོ་འཕྲུལ་ངོ་མཚར་ཆེ་བ་ལ་མུ་སྟེགས་སྟོན་པ་དྲུག་པོ་དཔའ་ཞུམ་ནས་འགྲན་པར་མི་ནུས་པར་གྱུར་ཏེ་ཕམ་པར་མཛད་པས།  ལ་ལ་ནི་ཆུར་མཆོངས།  ལ་ལ་ནི་ཡུལ་གཞན་དུ་བྲོས།   དེ་རྣམས་ཀྱི་འཁོར་མུ་སྟེགས་ཅན་དགུ་ཁྲི་ནི་སངས་རྒྱས་ཀྱིས་མཛད་པའི་རྣམ་པར་ཐར་པ་དད་ཅིང་རབ་ཏུ་བྱུང་བ་ཡིན་པས།  ཚེས་བརྒྱད་ནས་བཅོ་ལྔའི་བར་གྱི་ཆོ་འཕྲུལ་ནི་འགྲན་ཟླ་མེད་པར་ལྷ་དང་མིའི་འགྲོ་བ་དཔག་ཏུ་མེད་པ་ལ་སྟོན་པར་མཛད་དོ།    ། དེ་ལྟར་སྟོན་པས་མཉན་ཡོད་དུ་ཆོ་འཕྲུལ་ཆེན་མོ་བསྟན་པས་ན་ལྷ་དང་མི་དད་པ་ཅན་དག་གིས་མཉན་ཡོད་ཛེ་ཏཱའི་ཚལ་དུ་མཆོད་རྟེན་དབྱིབས་གྲུ་བཞི་བང་རིམ་བཞི་པ་ཕྱོགས་རེར་གློ་འབུར་དང་བཅས་པ་བརྩིགས།  གོང་སྨོས་འདི་རྣམས་ནི་ཐེག་པ་ཆེན་པོའི་ལུགས་ལྟར་ཉིན་བཅོ་ལྔར་བྱས་པ་ལས་ཐེག་དམན་ལུགས་ལ་ཆོ་འཕྲུལ་ཉིན་གཅིག་ཁོ་ནར་བཞེད་དོ།  །
མུན་པ་ཅན་གྱི་ང་རྒྱལ།
མུན་པ་ཅན་གྱི་ང་རྒྱལ།
འདི་ནི་ང་རྒྱལ་གསུམ་དུ་ཕྱེ་བའི་གཞན་གཉིས་ཀའི་འཇུག་བྱེད་ད། །དེ་ཡང་དཔེར་ན།  བྲམ་ཟེ་ཁྱོ་ཀ་གཅིག་ལ་ཆུང་མ་བྲམ་ཟེ་མོ་ཞིག་དང་དམངས་རིགས་མོ་ཞིག་སྟེ་གཉིས་ཡོད་ལ།  བྲམ་ཟེ་མོ་ལ་བུ་བཅུ་གཅིག་བཙས་ཤིང་།  དམངས་མོ་ལས་བུ་ལྔ་བཙས་པ་ལྟ་བུ་སྟེ།  དེ་ལས་བྲམ་ཟེ་མོ་ནི་སྙིང་སྟོབས་ཅན་གྱི་ང་རྒྱལ་དང་།  བུ་བཅུ་གཅིག་ནི་དབང་པོ་བཅུ་གཅིག་ལྟ་བུ་དང་།  དམངས་མོ་ནི་རྣམ་པར་འགྱུར་བ་ཅན་གྱི་ང་རྒྱལ་དང་།  བུ་ལྔ་ནི་དེ་ཙམ་ལྟ་བུའོ།  བྲམ་ཟེ་ནི་མུན་པ་ཅན་གྱི་ང་རྒྱལ་དང་།  ཆུང་མ་དེ་གཉིས་ཀྱི་བརྟེན་སའམ་འཇུག་ས་ལྟ་བུ་ཡིན་ཟེར།
མེ།
མེ།
ཚ་ཞིང་བསྲེག་པ། མེ་དང་མེའི་ཁམས་དོན་གཅིག
མེ་རྐུན་གྱི་གླེང་ངན།
མེ་རྐུན་གྱི་གླེང་ངན།
མེ་ཤོར་བ་དང་རྐུན་མ་ཤོར་བའི་གཏམ་གླེང་ངན་པ།
སྔ་ཆབ་
སྔ་ཆབ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མེ་སྐྱེས།
མེ་སྐྱེས།
ལྷ་དབང་ཕྱུག་གི་བུ་ཆུང་བ་གཞོན་ནུ་གདོང་དྲུག་གི་མིང་སྟེ། འདིའི་ལོ་རྒྱུས་ལ་སྔར་ལྷ་དབང་ཕྱུག་དང་ལྷ་མོ་དབུ་མ་སྙོམས་འཇུག་བྱེད་དུས།  མེ་ལྷ་པ་རེ།  ས་བོན་ཨུ་མའི་མངལ་དུ་སོང་ན་བུ་ཤིན་ཏུ་མ་རུང་བ་ཞིག་འབྱུང་བས་མ་བཏང་ཞིག་ཟེར།  དེ་ནས་ས་བོན་ས་ལ་ཕོ་བ་དང་།  ཨུ་མ་འདོད་ཆགས་ཀྱིས་སེམས་ལ་མ་ངོམས་པར་བརྟེན་མེ་ལྷ་ལ་ཁྲོས་ནས་ས་བོན་ཁྱོད་ཀྱི་མངལ་གྱུར་ཅིག་ཅེས་སྨོན་ལམ་བཏབ་པས་མེ་ལྷ་ལ་མངལ་ཆགས་པ་དེ་ལ་བརྟེན་ནས་བྱུང་བས་ན་མེ་སྐྱེས་ཟེར།
སྔ་མ་ཟུང་
སྔ་མ་ཟུང་།
བྱེ་སྨྲ་མདོ་སྡེ་པ།    བྱེ་སྨྲ་ལ་ཁ་ཆེ་བ་ཉི་འོག་པ།      མདོ་སྡེ་པ་ལུང་རིགས་རྗེས་འབྲས་གཉིས།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔ་ཕྱི་དུས་མིན་
སྔ་ཕྱི་དུས་མིན།
གཏན་ཁེལ་བྱས་པའི་དུས་ཚོད་ལས་སྔ་བ་དང་།      ཕྱིས་འགྱངས་བྱས་ཏེ་དུས་ཚོད་སྔ་བསུ་ཕྱི་འགྱངས་མི་བྱེད་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
དགའ་ལྡན་ཁྲི་ཐོག་ང་བདུན་པ་ཆོས་རྗེ་བསམ་གཏན་ཕུན་ཚོགས་
དགའ་ལྡན་ཁྲི་ཐོག་ང་བདུན་པ་ཆོས་རྗེ་བསམ་གཏན་ཕུན་ཚོགས་ནི། རབ་བྱུང་བཅུ་གཉིས་པའི་ཆུ་ལུག་༡༧༠༣ལོར་དབུས་སྟོད་ལོ་འདར་ཞེས་པར་ཡབ་ལྷ་མོ་དར་རྒྱས་དང༌། ཡུམ་ཨ་མ་ཕྱོགས་ཡག་གཉིས་ཀྱི་སྲས་སུ་སྐུ་འཁྲུངས། སྐུ་ན་ཆུང་དུས་ནས་གདན་ས་འབྲས་སྤུངས་མཁས་མང་བློ་གསལ་གླིང་དབུ་སྟོད་ཁང་ཚན་དུ་སྒྲིག་ཞུགས་གནང༌། ཡི་གེ་འབྲི་ཀློག་དང་རྒྱན་འཇུག་སོགས་གཞུང་ཆེན་ཁག་གི་རྩ་བ་བློ་འཛིན་བྱས། ལེགས་ལམ་སྨྲ་བ་བློ་བཟང་སྦྱིན་པ་ལས་རབ་བྱུང་དང་དགེ་ཚུལ་གྱི་སྡོམ་པ་མནོས། རྭ་སྒྲེང་མཁན་པོ་བློ་གླིང་བློ་བཟང་དར་རྒྱས་སོགས་ལ་བསྟེན་ནས་བསྡུས་གཞུང་ནས། ཚད་མ་དང༌། དབུ་ཕར། འདུལ་མཛོད་བཅས་ལ་བསླབས་པས་མཁས་པར་གྱུར། དགུང་ལོ་སུམ་ཅུ་སོ་གཅིག་པར་ལྷ་ལྡན་སྨོན་ལམ་ཆེན་མོའི་ནང་མཁས་མང་ཁྲི་ཕྲག་ཚོགས་པའི་དབུས་སུ་གྲྭ་སྐོར་དམ་བཅའ་བཞག་པས་མཁས་པའི་མཚན་སྙན་ཕྱོགས་ཀྱི་བུ་མོའི་རྣ་ལུང་བརྡལ། དགུང་ལོ་སོ་བཞི་པར་པད་དཀར་འཛིན་པ་ཡེ་ཤེས་རྒྱ་མཚོའི་དྲུང་ནས་བསྙྙེན་རྫོགས་ཀྱི་སྡོམ་པ་མནོས་ཤིང་མདོ་སྔགས་ཀྱི་བཀའ་ཆོས་དུ་མ་གསན། ཕུར་ལྕོག་ངག་དབང་བྱམས་པ་དང༌། དྭགས་པོ་བློ་བཟང་སྦྱིན་པ། ལྕང་སྐྱ་ཡེ་ཤེས་བསྟན་པའི་སྒྲོན་མེ། ཁྲི་ཆེན་རྒྱལ་མཚན་སེང་གེ ངག་དབང་ནམ་མཁའ་བཟང་པོ། ཤར་ཆེན་ངག་དབང་ལྷུན་གྲུབ། བཀྲ་ཤིས་ལྷུན་པོའི་དཀའ་ཆེན་ཐབས་མཁས་རྒྱ་མཚོ་སོགས་མདོ་དབུས་གཙང་གསུམ་གྱི་སྐྱེས་ཆེན་དུ་མའི་ཞལ་ནས་མདོ་སྔགས་ཀྱི་ལམ་རིམ་དང༌། གསང་བདེ་འཇིགས་གསུམ་གྱི་དབང་ལུང་གིས་མཚོན་དབང་དང་རྗེས་གནང་མན་ངག་རྒྱ་མཚོ་ལྟ་བུ་བུམ་པ་གང་བྱོའི་ཚུལ་དུ་གསན། དཔལ་ལྡན་རྒྱུད་སྟོད་གྲྭ་ཚང་དུ་ཞུགས་ནས་གསང་བ་སྔགས་ཀྱི་རྒྱུད་སྡེའི་ཐིག་རྩ་ནས་བཟུང་ལག་ལེན་གྱིས་ཁྲིད་དང་འབྲེལ་ནས་སྦྱངས་པ་མཐར་ཕྱིན་པ་མཛད། རྒྱུད་པའི་བླ་མ་དབུ་མཛད་དང་མཁན་ཁྲི་རིམ་པར་བརྒྱུད་ནས་འབྲེལ་བ་བཞི་སྦྲགས་དང་ཊིཀྐ་སོགས་ཀྱི་འཆད་ཉན་རྒྱ་ཆེར་སྤེལ། ཤར་རྩེ་རྒྱུད་དགུང་ལོ་ལྔ་བཅུ་ང་ལྔ་པ་རབ་བྱུང་བཅུ་གསུམ་པའི་མེ་གླང་༡༧༥༧ ལོར་དགའ་ལྡན་གསེར་ཁྲིར་ཕེབས། རབ་བྱུང་དེ་གའི་ས་ཡོས་༡༧༥༩ལོར་པཎ་ཆེན་དཔལ་ལྡན་ཡེ་ཤེས་དབུས་སུ་རྒྱལ་མཆོག་བསྐལ་བཟང་རྒྱ་མཚོའི་ཡང་སྲིད་འཇམ་དཔལ་རྒྱ་མཚོ་ངོས་འཛིན་གནང་མཁན་དུ་ཕེབས་པའི་སྐབས་ལོ་དེའི་བོད་ཟླ་དང་པོའི་ཚེས་ཉེར་དྲུག་ཉིན་དགའ་ལྡན་ཁྲི་གདན་ཟུར་གཉིས་ཀ་མཇལ་ཁར་བཅར་ནས་ཇ་གྲལ་ཐོག་གསུང་གླེང་དང༌། ཟླ་བ་གཉིས་པའི་ཚེས་བཅུ་དགུ་ནས་གདན་གསུམ་གྲྭ་བླ་ཡོངས་དང་ལྷན་ཅིག་པཎ་ཆེན་ཐམས་ཅད་མཁྱེན་པའི་དྲུང་ནས་དཔལ་དུས་ཀྱི་འཁོར་ལོའི་དབང་ཆེན་ཞུས། ཟླ་བ་ལྔ་པའི་ནང་དགའ་ལྡན་རྣམ་པར་རྒྱལ་བའི་གླིང་ངུ་ཕེབས་པར་ཁྲི་ཆེན་འདི་ཉིད་ཐབ་བསུའི་ཐོག་བཅར་ནས་ཕེབས་བསུ་ཞུས། ཁྲི་ཆེན་རང་ཉིད་ཀྱིས་ཡངས་པ་ཅན་དུ་གདན་དྲང་ནས་དཀར་སྤྲོ་དང་དངོས་འབུལ་རྒྱ་ཆེར་བཏེག། པཎ་ཆེན་རྣམ་ཐར་ཉི་མའི་འོད་ཟེར་ཤོག་གྲངས་༢༧༣དང་༢༨༡ན་གསལ།དགའ་ལྡན་གསེར་ཁྲིར་ལོ་བདུན་རིང་བཞུགས་ཤིང་དེའི་རིང་མདོ་སྔགས་ཀྱི་ལམ་རིམ་དང་བཀའ་གདམས་ཕ་ཆོས་དང་བུ་ཆོས་གཞུང་ཆེན་ཁག་གི་ཁྲིད་རྒྱུན་ཀྱི་འཆད་ཉན་རྒྱ་ཆེར་སྤེལ། སྨོན་ལམ་ཆེན་མོའི་ཚོགས་དབུར་ཕེབས་ནས་སྐྱེས་རབས་དང་དཔག་བསམ་འཁྲི་ཤིང་གི་ཐོག་ནས་སྟོན་པ་བདེ་བར་གཤེགས་པའི་མཛད་རྣམ་རྒྱ་ཆེར་འཆད་པ་སོགས་འཇམ་མགོན་བླ་མའི་བསྟན་པ་རིན་པོ་ཆེའི་སྲོལ་རྒྱུན་བཟང་པོ་བླ་ན་བཏེགས། ཁྲི་ལས་ཟུར་ནས་དགུང་ལོ་རེ་གཉིས་པར་དབུ་སྟོད་ཕག་མོ་ཆོས་སྡེར་ཟུར་བཞུགས་མཛད་ནས་རྩེ་གཅིག་སྒྲུབ་པའི་རྒྱལ་མཚན་བསྒྲེངས། དགུང་ལོ་རེ་བརྒྱད་པ་རབ་བྱུང་བཅུ་གསུམ་པའི་ལྕགས་སྟག་༡༧༧༠ལོར་གཞིས་དགོན་དབུ་སྟོད་ཕག་མོ་ཆོས་སྡེར་སྐུ་ཞི་བར་གཤེགས་པའི་ཚུལ་བསྟན། འཇམ་དབྱངས་མཁྱེན་དབང་པོ་སོགས་ས་དགེ་མཁས་གྲུབ་དུ་མའི་གསུང་འབུམ་དུ་འདི་ཉིད་རྗེ་ཙོང་ཁ་པའི་རྣམ་སྤྲུལ་འཁྲུལ་མེད་ཡིན་ཚུལ་གསལ། གསུང་ལས་སྐྱེས་པའི་སློབ་མ་ཡང་དགའ་ལྡན་ཁྲི་ཐོག་རེ་གཉིས་པ་བློ་བཟང་སྨོན་ལམ་དང༌། སྟག་ཕུ་བློ་བཟང་བསྟན་པའི་རྒྱལ་མཚན་སོགས་མཁས་གྲུབ་གཉིས་ལྡན་གྱི་སྐྱེས་ཆེན་ཤིན་ཏུ་མང་པོ་བྱུང༌།
མེ་སྐྱིད་ཡ་མོན།
མེ་སྐྱིད་ཡ་མོན།
དེང་སྐབས་བོད་ལྗོངས་ལྷ་ས་གྲོང་ཁྱེར་རྡོ་སེང་གེ་ལམ་དུ་ཡོབ་པའི་མང་ཚོགས་སྒྱུ་རྩལ་ཁང་གི་མདུན་ངོས་(དམག་ཁུལ་ཁང་གི་སྣེ་ལེན་ཁང་གཉིས་པ་གནས་ཡུལ)སུ་སྔ་དུས་མེ་ཏོག་སྐྱིས་ཚལ་ཞེས་པའི་ལྕང་གསེབ་དང་མེ་ཏོག་ལྡུམ་རྭ་ཡོད་པའི་ས་ཆ་དེ་དག་གི་སྡེ་དཔོན་དགའ་བཞི་བའམ་རྡོ་རིང་ཞེས་པས་དོ་དམ་བྱེད་པ་ཞིག་ཡིན་པ་དང་། བར་སྐོར་ནུབ་ཏུ་ཡོད་པའི་རྡོ་རིང་གི་ཁང་པའི་ལྷོ་ངོས་སུ་ཨམ་བན་གྱི་སྐུ་སྲུང་དམག་མི་སྡོད་ས་ཞིག་ཡོད་པ་དེ་གཉིས་ས་བརྗེས་རྒྱབ་ཀླུ་སྒུག་ཏུ་ཨམ་བན་གྱི་ཡ་མོན་(衙门)གསར་རྒྱག་བྱས་ཤིང་།  དེ་གར་མེ་སྐྱིད་ཡ་མོན་ཞེས་འབོད།  དེ་སྔ་ཨམ་བན་གྱི་སྡོད་གནས་དང་།  ལས་ཁུངས་ཚུགས་ཡུལ།  ལས་ཤག  དམག་སྒར་སོགས་གཞི་ཁྱོན་ཆེ་བ་ཡོད་ནུབ་བྭང་དུ་ཚལ་ཞིང་ཡང་རྒྱ་ཆེ་ཙམ་ཡོད།  གཞུང་སྒོ་ཤར་བལྟ་ཡིན་པའི་སྒོ་འགྲམ་དུ་རྡོའི་སེང་གེ་སྤྱི་ཁྲེ་གང་དང་ཕྱེད་ཀ་ལྷག་ཙམ་བྱས་པ་གཉིས་ཡོད་སྟབས་དེང་སྐབས་ལམ་གྱི་མིང་ལ་རྡོ་སེང་གེ་ལམ་ཞེས་པ་ཡང་དེ་ནས་ཐོགས།
དགའ་ལྡན་ཁྲི་ཐོག་ང་དགུ་པ་ཆུ་བཟང་ངག་དབང་ཆོས་གྲགས་
དགའ་ལྡན་ཁྲི་ཐོག་ང་དགུ་པ་ཆུ་བཟང་ངག་དབང་ཆོས་གྲགས་ནི། རབ་བྱུང་བཅུ་གཉིས་པའི་ལྕགས་སྟག་༡༧༡༠ལོར་སྐྱིད་ཤོད་སྟོད་ལུང་ཆུ་བཟང་དུ་ཡབ་ཚེ་རིང་བསམ་གྲུབ་དང༌། ཡུམ་འཛོམས་སྐྱིད་གཉིས་ཀྱི་སྲས་སུ་སྐུ་འཁྲུངས། དགུང་ལོ་ཆུང་དུའི་དུས་ནས་ཆུ་བཟང་དགོན་གྱི་ཆོས་སྒོར་ཞུགས་ཏེ་རབ་ཏུ་བྱུང༌། ཡི་གེའི་སྦྱོར་ཀློག་དང་འདོན་ཆོས་སོགས་ལ་བྱང་ཆུབ་པར་མཛད། དེ་ནས་སེ་ར་ཐོས་བསམ་གླིང་དུ་ཞུགས་ཤིང་བསྡུས་གཞུང་དང༌། རྗེ་བཙུན་ཆོས་ཀྱི་རྒྱལ་མཚན་གྱི་ཡིག་ཆའི་སྟེང་ནས། དབུ་ཕར། འདུལ་མཛོད། རྣམ་འགྲེལ་བཅས་ལ་ཐོས་བསམ་རྨད་དུ་བྱུང་བར་མཛད་ཅིང་ལྷ་ལྡན་སྨོན་ལམ་ཆེན་མོའི་གྲྭ་སྐོར་མཛད། དེ་ནས་དཔལ་ལྡན་སྟོད་རྒྱུད་གྲྭ་ཚང་དུ་ཞུགས་ཤིང་ཁྲི་ཆེན་ནམ་མཁའ་བཟང་པོ་དང༌། ཤར་ཆེན་ངག་དབང་ལྷུན་གྲུབ། ཁྲི་ཆེན་བསམ་གཏན་ཕུན་ཚོགས་སོགས་ལས་སྤྱི་ཆོས་དང་སྒེར་ཆོས། རྒྱུད་སྡེ་སོ་སོའི་ཆོ་ག་ཕྱག་ལེན་གར་ཐིག་དབྱངས་གསུམ་སོགས་ལ་ནང་བྱན་ཆུད་པ་ན། རྒྱུད་པའི་མཁན་བླ་དང་ཤར་རྩེའི་ཁྲི་ལ་བཞུགས་ནས་འཆད་ཉན་བསྐྱངས། རབ་བྱུང་བཅུ་གསུམ་པའི་ལྕགས་ཡོས་༡༧༧༡ལོར་དགའ་ལྡན་གསེར་ཁྲི་ལ་བཞུགས་ནས་ལོ་ངོ་གཉིས་ཀྱི་རིང་དུ་གསེར་ཁྲི་བསྐྱངས་ཤིང་དབྱར་ཆོས་དང༌། དགུན་ཆོས། གསོ་སྦྱོང་མདོ་འཆང༌། ལྔ་མཆོད་ཀྱི་གཏོང་སྒོ་སོགས་མ་ཉམས་པ་མཛད་ཅིང་སྨོན་ལམ་ཆེན་མོའི་མགོན་དུ་ཕེབས། རྗེ་འདི་ཉིད་ནི་རྣམ་ཀུན་ཆོག་ཤེས་ཁོ་ནས་ན་བཟའ་སོགས་ལ་གཟབ་མཆོར་སྤྲོས་ཆས་རིགས་གཏན་ནས་མི་མཛད་པ་དང༌། ལྷག་པར་དགའ་ལྡན་གསེར་ཁྲི་ཆེན་མོར་ཕེབས་པའི་ཉིན་ཡང་སྐུ་འགག་གོས་ཆེན་རྒྱན་དྲུག་སོགས་མ་བཞེས་པར་སྤུ་ཕྲུག་ཇིབས་ཐུམ་ཁོ་ན་དང༌། མཆོད་ཞལ་ཡང་སྐྱ་ཕོར་དགེ་ལྡན་ཀྲི་ག་མར་གྲགས་པར་སྙིང་སོང་ཞིག་ཏུ་གསོལ་ཇ་བཞེས། དགུང་ལོ་དྲུག་ཅུ་རེ་གསུམ་པ་རབ་བྱུང་བཅུ་གསུམ་པའི་ཆུ་འབྲུག་༡༧༧༢ལོར་དགོངས་པ་ཆོས་དབྱིངས་སུ་གཤེགས། དགོངས་རྫོགས་ཀྱི་ཕྱིར་དུ་བཞེངས་པའི་དངུལ་གདུང་བྱང་ཆུབ་མཆོད་རྟེན་ནི་དགའ་ལྡན་བློ་གསལ་གླིང་དུ་བཞུགས། གསུང་སྐྱེས་སློབ་མ་གྲགས་ཆེ་བ་ནི་སྐྱབས་མགོན་ཚེ་སྨོན་གླིང་ནོ་མིན་ཧན་ངག་དབང་ཚུལ་ཁྲིམས་དང༌། ཀློང་རྡོལ་བླ་མ་ངག་དབང་བློ་བཟང༌། གཙང་པ་མཁན་ཆེན་ཡེ་ཤེས་དཔལ་འབྱོར་སོགས་མང་པོ་བསྐྱངས།
མུས་ཆེན་དཀོན་མཆོག་རྒྱན་མཚན།
མུས་ཆེན་དཀོན་མཆོག་རྒྱན་མཚན།
ངོར་བ་ཀུན་བཟང་གི་སློབ་མ་འདི་ཉིད་རབ་བྱུང་བདུན་པའི་ས་འབྲུག(༡༣༨༨)ལོར་མུས་སྟོད་གླིང་སྐྱར་སྐུ་འཁྲུངས། དགུང་ལོ་དགུ་པ་ལ་དབང་འོད་པས་མཁན་པོ་མཛད་དེ་རབ་ཏུ་བྱུང་།  དགུང་ལོ་བཅོ་ལྔ་པ་ལ་གླེ་ལུང་མཁན་པོ་ཀུན་སྨོན་དང་ཟུར་ཆོས་བྱམས་སེམས་གཉིས་ལས་ཕར་ཕྱིན་སྤྱོད་འཇུག་སོགས་གསན།  དགུང་ལོ་བཅོ་བརྒྱད་པ་ལ་བཤད་སྟོན་མཛད།  དེ་ནས་ནམ་མཁའ་དཔལ་འབྱོར་དང་བློ་གྲོས་རྒྱན་མཚན།  སང་ལོ་པ་བཅས་ལས་ལས་གཅོད་ཁྲིད་དང་ཕར་ཕྱིན་སོགས་སྦྱངས་ནས་ངམ་རིངས་སུ་གྲྭ་སྐོར་མཛད།  དགུང་ལོ་ཉེར་བཞི་པ་ལ་མཁས་མཆོག་ཐུགས་རྗེ་དཔལ་བའི་དྲུང་དུ་ཕར་ཕྱིན་དཀའ་གནད་ལ་དཔྱད་པ་གནང་རྗེས་ས་སྐྱར་གྲྭ་སྐོར་མཛད།  དགུང་ལོ་ཉེར་ལྔ་པ་ལ་མཁས་མཆོག་གཡག་པ་དང་མཇལ་བས་རྗེ་འདི་ལས་ཕར་ཕྱིན་གྱི་གནད་ཟབ་མོ་ཉམས་སུ་མྱོང་བར་མཛད།  དགུང་ལོ་ཉེར་བརྒྱད་པ་ནས་སོ་བཞིའི་བར་སེམས་པ་ཆེན་པོ་གཞོན་ནུ་རྒྱན་མཚན་ལོ་བདུན་བསྟེན་ནས་ཚད་མ་འུ་ཡུག་པའི་རིག་མཛོད་ཆེན་མོ་སོགས་ལ་སྦྱངས།  སོ་བཞི་པ་ལ་བྱང་དུ་བཀའ་ལྔ་པ་པལ་འབྱོར་ཤེས་རབ་ལས་དབུ་མ་རེད་མདའ་བའི་ལུགས་གསན།  དགུང་ལོ་སོ་ལྔ་པ་ཆུ་སྟག(༡༤༢༢)ལོར་ལྷ་སར་སྐོར་བ་ཐེར་འབུམ་མཛད།  ཡར་ལམ་ནུབ་ཆོས་ལུང་དུ་གངས་ཆེན་ཀུན་དགའ་དཔལ་བ་ལས་བསྙེན་པར་རྫོགས།  དགུང་ལོ་བཞི་བཅུ་པ་ལ་དཔལ་ས་སྐྱ་དགོན་དུ་གསུང་ངག་རིན་པོ་ཆེའི་ཟབ་དོན་མཐིལ་ཕྱིན་པ་གསན།  དགུང་ལོ་ཞེ་གཉིས་པ་ས་བྱ་(༡༤༢༩)ལོར་ངོར་དགོན་ཕྱག་བཏབ།  བརྟག་གཉིས་རྣམ་བཤད་ཀྱི་དགའ་སྟོན་ལེགས་པར་བསྐྱེད།  དེ་ནས་བཟུང་རྗེ་འདི་དགུ་ལོ་ཞེ་བརྒྱད་དང་།  རྗེ་ངོར་ཆེན་དོན་བཞི་བཞེས་པའི་བར་ངོར་དང་མུས་སུ་བྱོན་རེས་ཀྱིས་རྒྱུད་མན་ངག་གི་བསྟན་པའི་མེ་རོ་སོར་ཆུད་པར་མཛད།  དགུ་གྲངས་ཞེ་དགུ་པར་གོང་དུ་ཀྱཻ་རྡོ་རྗེའི་བསྙེན་པ་ཟླ་བ་བཅུ་གསུམ་དུ་འབུམ་ཕྲག་བཅུ་གཅིག་གནང་།  དགུང་ལོ་རེ་དགུ་པ་མེ་བྱི(༡༤༥༦)ལོ་ནས་བྱི་གླང་སྟག་གསུམ་འཛིན་སྐྱོང་གི་འཁུར་བཞེས།  དགུང་ལོ་དོན་གཉིས་པ་ལ་རིན་སྤུངས་ནོར་བཟང་ལ་བདེ་མཆོག་སོགས་ཀྱི་དབང་གནང་།  ལོ་དེར་མུས་སུ་ཡ་མའི་དགོན་པ་བཏབ།  དོ་གསུམ་པ་ལ་བསྟན་འཛིན་ཕུག་ཏུ་བདེ་མཆོག་གི་བསྙེན་པ་གནང་།  དོན་བཞི་པ་ལ་ངམ་རིངས་སུ་འདུས་ཚོགས་ལ་གསུང་ངག་དང་བློ་སྦྱོང་སོགས་ཀྱི་དགའ་སྟོན་བསྩལ།  དོན་ལྔ་པ་ལ་རྗེ་ཤེར་རྒྱམ་པ་ངོར་གྱི་གདན་ཁྲིར་བཀོད།  དོན་བདུན་པ་ལ་བསྟན་འཛིན་ཕུག་ཏུ་བདུད་རྩི་རིལ་བུ་བསྒྲུབས།  འོད་ཟེར་ཆེན་པོའི་ངང་དུ་རྣལ་འབྱོར་དབང་ཕྱུག་ཞལ་གཟིགས།  སློབ་མ་ཤིན་ཏུ་མང་པོ་བྱོན་ཞིང་།  གསུང་ངག་བློ་བཤད་ཀྱི་བཀའ་བབས་ནི་བདག་ཆེན་རྡོ་རྗེ་འཆང་མ་མ་ཏི་ཧྭཙྪ་ཤྲྭི་བྷ་དྲ་ཁོ་ནའོ།  མཐར་དགུང་ལོ་བརྒྱད་ཅུ་གྱ་གཉིས་ལ་ཕེབས་པ་རབ་བྱུང་བརྒྱད་པའི་ས་གླང་(༡༤༦༩)ལོར་མུས་བསྟན་འཛིན་ཕུག་ཏུ་དག་པའི་ཞིང་དུ་གཤེགས།
དགའ་ལྡན་ཁྲི་ཐོག་ང་བརྒྱད་པ་བསམ་བློ་ངག་དབང་ཆོས་གྲགས་མཆོག་
དགའ་ལྡན་ཁྲི་ཐོག་ང་བརྒྱད་པ་བསམ་བློ་ངག་དབང་ཆོས་གྲགས་མཆོག་ནི། རབ་བྱུང་བཅུ་གཉིས་པའི་མེ་ཕག་༡༧༠༧ལོར་མདོ་སྨད་བྱ་ཁྱུང་ཉེ་འདབས་མཚམས་རིང་བར་སྐུ་འཁྲུངས། སྐུ་ན་ཆུང་དུས་བྱ་ཁྱུང་དགོན་དུ་ཆོས་སྒོར་ཞུགས། རྗེ་བདེ་ཡངས་ངག་དབང་ནོར་བུ་ལས་རབ་ཏུ་བྱུང༌། དགུང་ལོ་ཉེར་གཅིག་པ་མེ་ལུག་༡༧༢༧ལོར་དབུས་གཙང་དག་པའི་ཞིང་དུ་ཕེབས། སེ་ར་བྱེས་གྲྭ་ཚང་དུ་ཆོས་ཞུགས་མཛད། རྗེ་བློ་བཟང་ཆོས་འཕེལ་དང༌། བྲག་རི་ངག་དབང་དོན་གྲུབ་སོགས་ཀྱི་ཞབས་ལ་གཏུགས་ནས་གཞུང་ལུགས་ལེགས་པར་གསན། པཎ་ཆེན་བློ་བཟང་ཡེ་ཤེས་ལས་བསྙེན་རྫོགས་ཀྱི་སྡོམ་པ་མནོས། ྋརྒྱལ་མཆོག་བདུན་པ་བསྐལ་བཟང་རྒྱ་མཚོ་མཆོག་དང༌། ཁྲི་ངག་དབང་མཆོག་ལྡན། རྗེ་ཕུར་ལྕོག་པ། ཁྲི་རྒྱལ་མཚན་སེང་གེ། ཨ་ཀ་བསོད་ནམས་བཟང་པོ་སོགས་མཁས་གྲུབ་མང་པོའི་ཞབས་ལ་གཏུགས་ནས་མདོ་སྔགས་ཀྱི་ཟབ་ཆོས་དུ་མ་དང༌། བཀའ་འགྱུར་ལུང་སོགས་གསན། ལྷ་རམས་དམ་བཅའ་མཛད་དེ་རྒྱུད་སྨད་ལ་ཞུགས། དེ་ནས་བླ་མ་དབུ་མཛད་དང་རྒྱུད་པའི་མཁན་ཁྲི་དང་བྱང་རྩེ་མཁན་ཁྲི་སོགས་ལ་རིམ་པས་ཕེབས། དེ་སྐབས་རྒྱུད་ཁང་ཞིག་གསོས་རྒྱ་ཆེར་མཛད། ྋརྒྱལ་བ་འཇམ་དཔལ་རྒྱ་མཚོའི་ཡོངས་འཛིན་དུ་བཀུར། དགུང་ལོ་ང་བརྒྱད་ལ་ཕེབས་པ་རབ་བྱུང་བཅུ་གསུམ་པའི་ཤིང་སྤྲེལ་༡༧༦༤ལོར་དཔལ་རི་བོ་དགའ་ལྡན་དགོན་གྱི་གསེར་ཁྲིར་ཕེབས། སྐུ་གསུང་ཐུགས་རྟེན་མང་དུ་བཞེངས། རྗེའི་དངུལ་སྐུ་མི་ཚད་མ་ཁྲི་རྒྱབ་ཡོལ་བཅས་བཞེངས་ནས་ལྷ་ལྡན་དཀྱིལ་འཁོར་སྡིངས་སུ་བཞུགས་སུ་གསོལ། གསེར་ཟངས་ལས་ཇོ་བོའི་སྐུ་མི་ཚད་མ་ཕྲ་རྒྱན་ཕུན་སུམ་ཚོགས་པ་བཞེངས་ནས་བྱ་ཁྱུང་དགོན་དུ་ཕུལ། ཁྲི་ལས་ཟུར་པའི་རྗེས་སུའང་ལྕགས་ཡོས་༡༧༧༡ལོར་པཎ་ཆེན་ཐམས་ཅད་མཁྱེན་པའི་དྲུང་ནས་ྋརྒྱལ་དབང་འཇམ་དཔལ་རྒྱ་མཚོ་མཆོག་གིས་ཚིགས་སྔ་མ་དགེ་ཚུལ་གྱི་སྡོམ་པ་བཞེས་སྐབས་ཀྱི་ལས་སློབ་ཀྱང་མཛད། དགའ་ལྡན་ཁྲི་ཐོག་ཏུ་ལོ་བདུན་བཞུགས་ནས། ཟབ་རྒྱས་ཆོས་ཀྱི་འཁོར་ལོ་རྒྱ་ཆེར་བསྐོར། སྟག་ཚང་ལོ་ཙཱ་བ་ཤེས་རབ་རིན་ཆེན་དང༌། ཁྲི་ཆེན་བཀའ་འགྱུར་བ་སྦྱིན་པ་རྒྱ་མཚོ་སོགས་ཀྱི་སྐུ་སྐྱེས་སུ་གྲགས་ཆེ། དགུང་ལོ་དོན་གཅིག་པ་རབ་བྱུང་བཅུ་གསུམ་པའི་མེ་བྱ་༡༧༧༧་ལོའི་ལྷ་ལྡན་སྤྲུལ་པའི་ཕོ་བྲང་དུ་བདག་ཅག་གི་སྟོན་པ་མངོན་པར་རྫོགས་པར་སངས་རྒྱས་པའི་དུས་ཆེན་གསུམ་འཛོམས་ས་ག་ཟླ་བའི་ཚེས་བཅོ་ལྔ་གཟའ་སྐུར་འཕྲོད་སྦྱོར་ཕུན་སུམ་ཚོགས་པའི་ཉིན་གནས་ཕུན་སུམ་ཚོགས་པ་འཕྲུལ་སྣང་གན྄དྷོ་ལ་བདེ་ལྡན་ཞིང་གི་མགོན་པོ་པཎ་ཆེན་ཐམས་ཅད་མཁྱེན་པ་རྗེ་བཙུན་བློ་བཟང་དཔལ་ལྡན་ཡེ་ཤེས་དཔལ་བཟང་པོའི་ཞལ་སྔ་ནས་ཀྱིས་མཁན་པོ་དང༌། ཁྲི་ཟུར་ངག་དབང་ཆོས་གྲགས་འདི་ཉིད་ཀྱིས་ལས་སློབ། ཡོངས་འཛིན་བློ་བཟང་ཆོས་འཕེལ་ཀྱིས་གསང་སྟེ་སྟོན་པའི་སློབ་དཔོན། ཁྲི་ཆེན་བློ་བཟང་བསྟན་པས་དུས་གོ་བ། བློ་བཟང་ཐུབ་བསྟན་དགེ་ལེགས་རྒྱལ་མཚན་གྱིས་སྣོད་བྲིམ་པ། བྱང་རྩེ་ཆོས་རྗེ་བློ་བཟང་སྨོན་ལམ། ཤར་པ་ཆོས་རྗེ་བློ་བཟང་སྦྱིན་པ། རྒྱུད་སྟོད་མཁན་པོ་བློ་བཟང་སྦྱིན་པ་སོགས་བཤེས་གཉེན་དམ་པ་བདུན་ཕྲག་གསུམ་གྱི་དབུས་སུ་བསྙེན་པར་རྫོགས་པ་དགེ་སློང་གི་སྡོམ་པ་བཞེས། དེབ་གསུམ་པ་༥༡༣༥༡༤ཞེས་འབྱུང༌། དགུང་ལོ་དོན་གཉིས་ལ་ཕེབས་པ་རབ་བྱུང་བཅུ་གསུམ་པའི་ས་ཁྱི་༡༧༧༨ལོར་ལྷ་ལྡན་ཁྲི་ཐོག་ཁང་དུ་དགོངས་པ་ཆོས་དབྱིངས་སུ་ཐིམ། སྐུ་གདུང་ཞུགས་ལ་འབུལ་སྐབས་ཐུགས་ལྗགས་སྤྱན་གསུམ་བབས། གདུང་རྟེན་དངུལ་གྱི་མཆོད་སྡོང་སེར་བྱེས་མཁས་སྙན་གྲྭ་ཚང་དུ་བཞུགས། །
ལྷ་ས་གཙུག་ལག་ཁང་
ལྷ་སའི་གཙུག་ལག་ཁང་།
ལོ་རྒྱུས།
༼དུང་དཀར་ཚིག་མཛོད་ཆེན་མོ་༽ལས་བཏུས།
མེ་ཆེན་བརྒྱད།
མེ་ཆེན་བརྒྱད།
༡ ཤར་ན་ཏའུ་མེ།   ༢  ལྷོ་ན་ལང་ཏང་གི་མེ།  ༣ ནུབ་ན་མྱོས་བྱེད་ཀྱི་མེ།  ༤ བྱང་ན་སེང་ལྡང་གི་མེ།   ༥ ཤར་ལྷོ་ན་དུར་ཁྲོད་ཀྱི་མེ།   ༦ ལྷོ་ནུབ་ན་རྡོ་རྗེའི་མེ།  ༧ ནུབ་བྱང་ན་པ་ཏའི་མེ།   ༨  བྱང་ཤར་ན་སྣ་ཚོགས་ཀྱི་མེ།  །
སྔ་སོ་
སྔ་སོ།
སྔར་སྔོན་མ་སྔ་སོར་ཞེས་པ་རྣམས་དོན་གཅིག
༼དུང་དཀར་ཚིག་མཛོད་ཆེན་མོ་༽ནས་བཏུས།
མེ་ཆུ་རླུང་གི་ཁ་གནོན་གཉིས་གཉིས།
མེ་ཆུ་རླུང་གི་ཁ་གནོན་གཉིས་གཉིས།
རྒྱལ་པོ་སྲོང་བཙན་སྒམ་པོའི་དུས། ༡ བོད་ཀྱི་ལྷོ་ཕྱོགས་སུ་མེའི་ཁ་གནོན་དུ་གཉལ་སྣང་སྒྲོའི་ལྷ་ཁང་།  ༢ ནུབ་ཕྱོགས་སུ་ཆུའི་ཁ་གནོན་དུ་གུ་ལང་ལྷ་ཁང་དང་ཤིང་ཀུན་གཉིས།  ༣ བྱང་ཕྱོགས་སུ་རླུང་གི་ཁ་གནོན་དུ་དགེ་རི་ལྷ་ཁང་དང་དཔལ་རི་གཉིས།  །
མེ་བསྙལ།
མེ་བསྙལ།
མེ་ཕོར་དང་ཐབ་ཀྱི་ནང་དུ་མེ་མ་བསད་པར་བསྙལ་ནས་འཇོག་པ། །
མེ་ཏོག་དུས།
མེ་ཏོག་དུས།
མེ་ཏོག་གི་དུས་སམ་མེ་ཏོག་ལྡན་དུས་ཞེས་པ་དཔྱིད་ཀའི་མིང་སྟེ།  མེ་ཏོག་ཕལ་ཆེ་བ་དཔྱིད་དུས་ནས་ཤར་འགོ་བརྩམས་པའི་རྒྱུ་མཚན་གྱིས་ཡིན།  །
མེ་ཆེན་བརྒྱད་ལ་གནས་པའི་ཤུགས་འགྲོ་ཆེན་པོ་བརྒྱད།
མེ་ཆེན་བརྒྱད་ལ་གནས་པའི་ཤུགས་འགྲོ་ཆེན་པོ་བརྒྱད།
ཤར་ན་རྡོ་རྗེ་ཤུགས་འགྲོ།   ལྷོ་ན་རིན་ཆེན་ཤུགས་འགྲོ།  ནུབ་ན་པདྨ་ཤུགས་འགྲོ།      བྱང་ན་ལས་ཀྱི་ཤུགས་འགྲོ།    ཤར་ལྷོ་ན་དམ་ཚིག་མཁའ་འགྲོ།  ལྷོ་ནུབ་ན་སྣ་ཚོགས་མཁའ་འགྲོ།   ནུབ་བྱང་ན་ཐམས་ཅད་མཁའ་འགྲོ།   བྱང་ཤར་ན་འཇིག་རྟེན་མཁའ་འགྲོ་ཞེས་གཅེར་བུར་རུས་པའི་རྒྱན་དྲུག་གིས་བརྒྱན་ཞིང་གྲི་ཐོད་འཛིན་ལ་ཁཱ་ཊཱམ་ཁ་འཁྱུད་པའོ།  །
སྔགས་ཀྱི་དགའ་བ་བཞི་
སྔགས་ཀྱི་དགའ་བ་བཞི།
དགའ་བ་་དང་།     མཆོག་དགའ།      ཁྱད་དགའ།      ལྷན་སྐྱེས་ཀྱི་དགའ་བའོ།   །
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔ་མ་ལས་ཕྱི་མར་གྱུར་པའི་ཚེ་ངོ་བོ་མི་འགྱུར་བ་བཅུ་
སྔ་མ་ལས་ཕྱི་མར་གྱུར་པའི་ཚེ་ངོ་བོ་མི་འགྱུར་བ་བཅུ།
རྒྱུའི་རྒྱུད་སྐྱེ་བ།      རྒ་བ།      ན་བ།      འཆི་བ།     འགྲོ་བ་རྣམས།      རྟེན་འབྲེལ་རྣམས།     རིགས་པ།      བདེན་པ།       རྣམ་པར་མི་རྟོག་པ་ལ་ཞུགས་པ།    འབྲས་བུ་རྡོ་རྗེ་ལྟ་བུའི་ཏིང་ངེ་འཛིན་གྱིས་ཀྱང་མི་འཇིག་ཅིང་མི་འགྱུར་བའོ།།
མེ་མཆོད།
མེ་མཆོད།
འདི་ལ་རང་ལུས་དང་།  ཡན་ལག་ལྟ་བུར་རས་ཀྱིས་དཀྲིས་ཏེ་མར་བྱུགས་ནས་མེ་ནང་དུ་བསྲེགས་ཏེ་མེ་མཆོད་འབུལ་བའི་ལུགས་དང་།  མེའི་ནང་དུ་འབྲུ་དང་།  སྨན།   རིན་པོ་ཆེ་སོགས་བསྲེགས་ནས་མཆོད་པ་ཕུལ་བའི་ལུགས་བཅས་གཉིས་ཡོད་ཅིང་།  ཕྱི་མ་དེ་ལ་སྦྱིན་སྲེག་ཟེར།   །
སྔ་མ་ལས་ཕྱི་མར་གྱུར་པའི་ཚེ་ངོ་བོ་མི་འགྱུར་བ་བཅུ་
སྔ་མ་ལས་ཕྱི་མར་གྱུར་པའི་ཚེ་ངོ་བོ་མི་འགྱུར་བ་བཅུ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔགས་
སྔགས།
གསང་སྔགས་སྟེ་གསང་ཞིང་སྦས་པའི་སྒོ་ནས་བསྒྲུབས་ན་འགྲུབ་ཐུབ་པ་ཞིག་ཡིན།       སྔགས་ཞེས་པའི་རྒྱ་གར་གྱི་སྐད་ལ་མནྟྲ་ཡ་ཞེས་ཟེར་ཞིང་།     མ་ནྰ་ནི་ཡིད་ཏྲ་ཡ་ནི་སྐྱོབ་པ་སྟེ།       ཡིད་སྐྱོབ་པའི་དོན་ཡིན།     དེ་ཡང་རང་གི་ཡིད་ཐ་མལ་རང་དགའ་བའི་སྣང་བ་དང་ཞེན་པ་ལས་སྐྱོབ་པར་བྱེད་ཐུབ་པའི་དོན།
༼དུང་དཀར་ཚིག་མཛོད་ཆེན་མོ་༽ནས་བཏུས།
མེ་ཏོག་མདའ་ཅན།
མེ་ཏོག་མདའ་ཅན།
འདོད་ལྷའི་མིང་གི་རྣམ་གྲངས་དང་། བདུད་ཀྱི་རིགས་ཤིག
མེ་ཏོག་བན་ཛི་བ་ཀ
མེ་ཏོག་བན་ཛི་བ་ཀ
རྒྱ་གར་དུ་ཡོད་པའི་མེ་ཏོག་དམར་པོ་ཞིག་སྟེ་ཐོག་མར་ཤར་སྐབས་དཀར་ལ་དམར་མདངས་ཆགས་པ་ཞིག་ཡོད་པས།  གཞོན་ནུའི་ལང་ཚོ་རྣམས་མེ་ཏོག་དེ་ཐོག་མར་ཤར་བའི་སྐབས་ཀྱི་མདངས་དང་འདྲ་བ་ལ་བསམས་ནས་དཔེར་འཇོག་སྲོལ་ཡོད།  །
མེ་ཐབ་བཅའ་བ།
མེ་ཐབ་བཅའ་བ།
ཐབ་གསར་པ་བཟོས་ནས་མེ་གཏོང་བ། །
སྔགས་ཀྱི་དོན་གྲུབ་
སྔགས་ཀྱི་དོན་གྲུབ།
གསང་སྔགས་ཀྱི་ལས་བཞི་འགྲུབ་པ་སྟེ།     ཞི་བ།     རྒྱས་པ།       དབང་།      དྲག་པོ་བཅས་ཀྱི་ནུས་པ་ཐོབ་པ།
མེ་ཐབ་གཏན་འཇགས་ཁག
མེ་ཐབ་གཏན་འཇགས་ཁག
མེ་མཚམས་འཇོག་བྱས་ན་མི་འགྲིག་པའི་གྲས་ཀྱི་ཐབ་ཚང་ཁག་གཅིག
སྔགས་ཀྱི་མངོན་བྱང་ལྔ་
མངོན་བརྗོད་རྩོམ་རིག་གི་བྱུང་བ།==     སྔགས་ཀྱི་མངོན་བྱང་ལྔ།    == བསྐྱེད་རིམ་གྱི་ལྷ་སྐུའི་སྒོམ་ཚུལ་ཞིག་སྟེ།     གོང་གི་མངོན་བྱང་དང་མཚུངས།
༼དུང་དཀར་ཚིག་མཛོད་ཆེན་མོ་༽ནས་བཏུས།
མེ་དང་འདྲ་བར་གསོས།
མེ་དང་འདྲ་བར་གསོས།
མེ་ནི་ཐག་ཉེ་དྲགས་ན་ཚུར་ཚིག་པ་དང་ཐག་རིང་དྲགས་ན་ལུས་ལ་དྲོད་བསྐྱེད་མི་ཐུབ་པས་དཔེ་དེ་དང་འདྲ་བར་མི་ངན་རྣམས་དང་ཐག་ཉེ་དྲགས་ན་དེའི་སྐྱོན་རང་ལ་འགོས་ཉེན་ཆེ་བ་དང་ཐག་རིང་དྲགས་ན་རང་གཞན་གཉིས་ཕུང་དུ་འགྲོ་བས་ཉེ་རིང་རན་པོ་བྱེད་དགོས་པའི་དོན། །
སྔགས་ཀྱི་གདུལ་བྱ་གང་ཟག་ལྔ་
སྔགས་ཀྱི་གདུལ་བྱ་གང་ཟག་ལྔ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མེ་སྣའི་རི་འབྲས་ཀྱི་ལྗང་པ་འདྲ་བ།
མེ་སྣའི་རི་འབྲས་ཀྱི་ལྗང་པ་འདྲ་བ།
རི་འདི་ས་གནས་གང་དུ་ཡོད་མེད་སྐོར་《ཆོས་འབྱུང་མཁས་པའི་དགའ་སྟོན་》གྱི་ཚིག་གོང་འོག་ལ་བརྟགས་ན་ཡར་ལུང་གི་བཙན་པོའི་ཕོ་བྲང་བྲག་དམར་མཐོང་སའི་ཉེ་སྐོར་ཞིག་ཏུ་ཡོད་འདྲ་བས་རྗེས་སུ་བརྟག་དཔྱད་བྱ་དགོས། །
མེ་ཞལ།
མེ་ཞལ།
ལྷ་སྤྱིའི་མིང་། །
མེ་དའི་ཆི་ཇའི་སང་།
མེ་དའི་ཆི་ཇའི་སང་།
མེ་དའི་ཆི་ཞེས་པ་སོག་པོའི་སྐད་ཀྱི་སྒྲ་བསྒྱུར་ཡིན་ཅིང་། མེ་དའི་ཞེས་ཤེས་པའི་དོན་དང་།  ཆི་ནི་མཁན་ཞེས་པའི་དོན་ཏེ།  ཤེས་མཁན་ཞེས་པའི་དོན་ཡིན།   ཇའི་སང་ནི་ཞེས་པ་སོག་པོ་ཇུན་གར་གྱི་དམག་དཔོན་ཞིག་གི་གོ་ས་ཡིན་ཞིང་།   རྒྱ་སྐད་ནང་ཛའི་ཤང་བློན་ཆེན་ཞེས་པའི་ཟུར་ཆགས་ཕྱིས་སུ་མ་དག་རྒྱུན་ཆགས་ནས་ཕྱིན་ནས་ཇའི་སང་ཞེས་པ་དོན་དུ་དོ་དམ་བྱེད་མཁན་ཞེས་པའི་དོན་ལ་གོ་བ་ལེན་གྱི་ཡོད།  རྒྱ་སྐད་དུ་ཀྲེ་ཧྲི་ཟེར་བ་མིན་ནམ་སྙམ།  །
སྔགས་ཀྱི་གནས་སྐབས་བཞི་
སྔགས་ཀྱི་གནས་སྐབས་བཞི།
སད་པའི་གནས་སྐབས།     རྨི་ལམ་གྱི་གནས་སྐབས།        གཉིད་འཐུག་གི་གནས་སྐབས།       སྙོམས་འཇུག་གི་གནས་སྐབས་སོ།        རྫོགས་རིམ་གྱི་གནས་སྐབས་བཞི་ཡང་ཟེར།
༼དུང་དཀར་ཚིག་མཛོད་ཆེན་མོ་༽ནས་བཏུས།
མེ་ལུགས།
མེ་ལུགས།
ཀྱེེ་རྡོ་རྗེའི་རྩ་རྒྱུད་འགྲེལ་བཤད་བྱེད་སྟངས་འགའ་ཞིག་ཡོད་པའི་ནང་གི་མར་པ་ལོ་ཙཱ་བའི་སློབ་མ་མེས་སྟོན་ཚོན་པོའི་ལུགས། །
མེ་ལོང་ལྟ་བུའི་རིགས་བརྒྱད།
མེ་ལོང་ལྟ་བུའི་རིགས་བརྒྱད།
མེ་ལོང་ལྟ་བུ།  མཉམ་པོ་ཉིད།   སོ་སོར་རྟོགས་པ།   བྱ་བ་སྒྲུབ་པའི་ཡེ་ཤེས།    བྱང་ཆུབ་ཀྱི་སེམས།   སྦྱིན་པའི་ཕར་ཕྱིན།   ཤེས་རབ་ཀྱི་ཕར་ཕྱིན།   བརྩོན་འགྲུས་ཀྱི་ཕར་ཕྱིན་ནོ།  །
སྔགས་ཀྱི་རྣལ་འབྱོར་གྱི་རྨང་གཞི་གཅིག་པུ་
སྔགས་ཀྱི་རྣལ་འབྱོར་གྱི་རྨང་གཞི་གཅིག་པུ།
སྟོང་ཉིད་ཀྱི་ལྟ་བ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མེ་མོ་གླང་ལོ།
མེ་མོ་གླང་ལོ།
བོད་ཀྱི་རབ་བྱུང་སྐོར་གཅིག་ལ་ལོ་དྲུག་ཅུ་ཐམ་པར་ཕྱེ་བའི་རྩི་སྲོལ་མ་བྱུང་གོང་གི་མེ་གླང་(༦༡༧)ལོ་འདི་རྒྱལ་པོ་སྲོང་བཙན་སྒམ་པོའི་འཁྲུངས་ལོ་ཡིན་པར་ས་སྐྱའི་རྗེ་བཙུན་གྲགས་པ་རྒྱལ་མཚན།  བུ་སྟོན་རིན་པོ་ཆེ།   ཀུན་མཁྱེན་ཀློང་ཆེན་པ།   པཎ་ཆེན་བསོད་གྲགས།  དགེ་ཡེ་བ་ཚུལ་ཁྲིམས་སེང་གེ།   ཚལ་པ་ཀུན་དགའ་རྡོ་རྗེ།  དཔའ་བོ་གཙུག་ལག་ཕྲེང་བ།   ངོར་པ་དཀོན་མཆོག་ལྷུན་གྲུབ།  ཛ་ཡ་པཎྜི་ཏ།  ཀུན་མཁྱེན་འཇམ་དབྱངས་བཞད་པ།  དབལ་མང་དཀོན་མཆོག་རྒྱལ་མཚན།  བྲག་དགོན་པ་བསྟན་པ་རབ་རྒྱས།    སུམ་པ་མཁན་ཆེན།    ས་སྐྱ་པ་བསོད་ནམས་རྒྱལ་མཚན་བཅས་ཞལ་མཐུན།
མེ་གསུམ།
མེ་གསུམ།
ལྷོའི་མེ་དང་ཁྱིམ་གྱི་མེ་དང་ཨ་བ་ཏི་གསུམ་ལ་ཟེར།  ཡང་ན།   ལྷོ་ཕྱོགས་རྟ་གདོང་གི་མེ་དང་།  ཉི་མའི་མེ།  བསྲེག་བྱ་ཟ་བའི་མེ།  འདོད་ཆགས་ཞེ་སྡང་གཏི་མུག་གསུམ་ལའང་།  །
མེད་དགག་གཉིས།
མེད་དགག་གཉིས།
རང་བཞིན་གྱི་ཤེས་བྱ་ལ་སྲིད་པའི་མེད་དགག་དང་། རང་གི་དགག་བྱ་ཤེས་བྱ་ལ་མི་སྲིད་པའི་མེད་དགག་གོ  །
མེ་ལོང་ཡེ་ཤེས་ལྔ།
མེ་ལོང་ཡེ་ཤེས་ལྔ།
མེ་ལོང་གསལ་མདངས་ཡེ་ཤེས།  མེ་ལོང་ཀུན་འཆར་ཡེ་ཤེས།   རྟོག་མེད་ཀུན་གསལ་ཡེ་ཤེས།  རྟགས་མེད་རྩོལ་བའི་ཡེ་ཤེས།   གསལ་བ་འཛིན་མེད་ཡེ་ཤེས་ཏེ་བཏགས་གྲོལ་ལས་བྱུང་བའི་ཡེ་ཤེས་ཉི་ཤུ་རྩ་ལྔའི་ནང་ཚན་ཞིག་གོ   །
མེ་མཁའ་རྒྱ་མཚོ།
མེ་མཁའ་རྒྱ་མཚོ།
ཤིང་སྤྲེལ་ལོ་སྟེ། སྤྱི་ལོ་༦༢༤་ལོར་རིགས་ལྡན་རྒྱ་མཚོ་རྣམ་རྒྱལ་ཁྲིར་འཁོད་པ་དང༌། ཀླ་ཀློ་ཞུགས་པ་དུས་མཉམ། དེ་ནས་བརྩམས་ཏེ་རིགས་ལྡན་རྒྱལ་དཀའི་ལོ་མཐའ་སྤྱི་ལོ་༡༠༢༦་སྟེ་མེ་སྟག་ལོའི་བར་དུ་ལོ་ངོ་བཞི་བརྒྱ་དང་གསུམ་སོང་བ་དེ་ལ་རྒྱུད་ལས་མེ་མཁའ་རྒྱ་མཚོར་གྲགས། དེའི་ཕྱི་ལོར་རབ་བྱུང་དང་པོའི་འགོ་བཟུང་བས། དེ་དང་རབ་བྱུང་ལོ་གྲངས་བསྲེས་པ་ནི་ཀླ་ཀློའི་གནས་ཚད་ཀྱི་ལོ་གྲངས་བརྟག་ཆེད་ཡིན།
མེད་ཐབས་མེད་པའི་བློན་པོ་བཞི།
མེད་ཐབས་མེད་པའི་བློན་པོ་བཞི།
གཉལ་པ་ཐོན་མི་སམ་བྷི་ཊ་དང་། སྟོད་ལུང་རམ་པ་མགར་སྟོང་བཙན།  འབྲི་གུང་པ་འབྲི་སེ་རུ་གུང་སྟོན།  ཉང་སེར་བ་ཉང་ཁྲི་བཟང་བཅས་བཞི་ཡིན།
མེན་དྲི།
མེན་དྲི།
མན་ཙི། དར་གོས་སྲབ་མོ་མདོག་སེར་ལ་དམར་ལྗང་གི་ཐིག་རིསཅན།
མེད་དགག་གི་བསྡུ་བ་བཅུ་གཅིག
མེད་དགག་གི་བསྡུ་བ་བཅུ་གཅིག
རྒྱུན་འདྲ་བ་དང་རང་བཞིན་དང་། སྐབས་དང་རྟེན་གྱི་དབྱེ་བ་ཡི།  སྔ་དང་གཞི་གནས་མེད་པ་ལ།  དབྱེ་བ་རྣམས་པ་བརྒྱད་ཡིན་ཏེ།  ཕན་ཚུན་དག་ལ་རང་བཞིན་དང་།  རྒྱུ་དང་རང་བཞིན་གཉིས་དབྱེམ་བ།  ཤིན་ཏུ་མེད་དང་བཅུ་གཅིག་ནི།  མེད་པར་དགག་པར་འདོད་པའོ།   །
མེད་པར་ལྟ་བའི་ཕྱོགས།
མེད་པར་ལྟ་བའི་ཕྱོགས།
ལས་རྒྱུ་འབྲས་ལ་བརྩི་སྲུང་དང་དགེ་བའི་ཕྱོགས་ལ་འབད་བརྩོན་བྱེད་མི་དགོས་པར་ངོས་འཛིན་བྱེད་པ་དེ་ནི་ལས་རགྱུ་འབྲས་ཁས་མི་ལེན་པའི་ཕྱོགས་ཡིན་པ།
མེད་དགག
མེད་དགག
རང་དངོས་སུ་རྟོགས་པའི་བློས་རང་གི་དགག་བྱ་བཅད་ཤུལ་དུ་ཆོས་གཞན་མ་ཡིན་དགག་དང་སྒྲུབ་པ་གང་རུང་མི་འཕེན་པའི་དགག་པ་དེ།  མེད་དགག་གི་མཚན་ཉིད།  མཚན་གཞི་ནི།  ནམ་མཁའ་དང་།  གང་ཟག་གི་བདག་མེད་ལྟ་བུའོ།  །དཔེར་ན་ནམ་མཁའ་དངོས་སུ་རྟོགས་པའི་བློས་རང་གི་དགག་བྱ་ཐོགས་རེག་བཅད་ཙམ་མམ་མེད་ཙམ་གྱི་ཆ་དེ་རྟོགས་པ་ལས།   དེ་ལས་གཞན་པའི་ཆོས་མ་ཡིན་དགག་དང་སྒྲུབ་པ་གཉིས་པོ་གང་ཞིག་ཀྱང་དངོས་ཤུགས་གང་དུའང་རྟོགས་རྒྱུ་མེད་པའམ་མི་འཕེན་པས་སོ།  །  བྱེ་བྲག་སྨྲ་བས།   གང་ཟག་གི་བདག་བཀག་ཙམ་གྱི་མེད་དགག་ལ་དེ་བཞིན་ཉིད་དུ་འཇོག་མི་ཤེས་པ་དང་།   ནམ་མཁའ་འཇོག་ཚུལ་ཡང་ཐོགས་རེག་བཀག་ཙམ་ལ་འཇོག་མི་ཤེས་པར་སྣང་མུན་གྱི་རྫས་ཤིག་ལ་འདོད་པ་སོགས་མེད་དགག་གི་སྤྱི་མ་ཤར་བའི་སྐྱོན་གྱིས་མེད་དགག་ཁས་མི་ལེན་ཞིང་དགག་པ་ཡིན་ན་མ་ཡིན་དགག་པ་ཡིན་ན་མ་ཡིན་དགག་ཡིན་པས་ཁྱབ་པར་འདོད་དོ།  །
མེལ་ཚེ།
མེལ་ཚེ།
ཉིན་མཚན་ཀུན་ཏུ་རྟོགས་ཞིབ་བྱེད་པ།
མེད་པ་བརྒྱད།
མེད་པ་བརྒྱད།
༡ འགོག་པ་མེད་པ། ༢ སྐྱེ་བ་མེད་པ། ༣ ཆད་པ་མེད་པ། ༤ རྟག་པ་མེད་པ། ༥ འོང་བ་མེད་པ། ༦ འགྲོ་བ་མེད་པ། ༧ དོན་ཐ་དད་མ་ཡིན་པ། ༨ དོན་གཅིག་མ་ཡིན་པ།
དགའ་ལྡན་ཁྲི་ཐོག་རེ་གསུམ་པ་ཚ་རྡོར་བློ་བཟང་མཁས་མཆོག་
དགའ་ལྡན་ཁྲི་ཐོག་རེ་གསུམ་པ་ཚ་རྡོར་བློ་བཟང་མཁས་མཆོག་ནི། རབ་བྱུང་བཅུ་གཉིས་པའི་མེ་ཕོ་འབྲུག་༡༧༣༦ལོར་འཕན་ཡུལ་དུ་ཡབ་བསམ་གྲུབ་ཚེ་རིང་དང༌། ཡུམ་ཨ་སོ་གཉིས་ཀྱི་སྲས་སུ་སྐུ་འཁྲུངས། ཁོང་དགུང་ལོ་བཅུ་སྐོར་ལོན་དུས་ཆོས་བྲོས་ལ་ཕེབས་ཏེ་སེར་སྨད་ཐོས་བསམ་གླིང་གི་ནང་ཚན་ཅོ་ནེ་ཚ་རྡོར་ཁང་ཚན་དུ་ཆོས་སྒོར་ཞུགས་པས་ན་ཚ་རྡོར་བློ་བཟང་མཁས་མཆོག་ཏུ་གྲགས། དེ་ནས་ཚ་རྡོར་ཚེ་སྨོན་གླིང་སྐུ་ཕྲེང་དང་པོ་ངག་དབང་ཚུལ་ཁྲིམས་ལ་བསྟེན་ནས་ཡི་གེའི་སྦྱོར་ཀློག་དང༌། འདོན་ཆོས། རྒྱན་འཇུག་སོགས་རྩ་གཞུང་ཆེན་མོ་རྣམས་ཀྱང་མི་རིང་བར་བྱང་ཆུབ་པར་མཛད། སྤྱི་ཆོས་ཀྱི་སློབ་དཔོན་ངག་དབང་རབ་བརྟན་དང༌། གྲགས་པ་འཕྲིན་ལས། སྲད་རྒྱུད་མཁནཆེན་བློ་བཟང་རིན་ཆེན། སྦྱིན་པ་ཆོས་བཟང་སོགས་ལ་བསྟེན་ནས་བསྡུས་གཞུང༌། དབུ་མ། ཕར་ཕྱིན། འདུལ་བ། མངོན་པ་མཛོད། ཚད་མ་རྣམ་འགྲེལ་བཅས་ལ་ཐོས་བསམ་མཐར་ཕྱིན་པར་མཛད་ཅིང་ལྷ་ལྡན་སྨོན་ལམ་ཆོ་འཕྲུལ་ཆེན་མོའི་ནང་ལྷ་རམས་པའི་མཚན་བཏགས་བཞེས། གཞན་ཡང་སྒེར་ཆོས་ཀྱི་སློབ་དཔོན་བཀའ་གདམས་བསྟན་པའི་སྒྲོན་མེ་ཕུར་ལྕོག་ངག་དབང་བྱམས་པ་དང༌། རྒྱལ་མཁན་ཆེན་བསྐལ་བཟང་རབ་རྒྱས། འོན་རྒྱལ་སྲས་རིན་པོ་ཆེ། རྗེ་སྒྲུབ་ཁང་པ་འཇམ་དཔལ་དགེ་ལེགས་རྒྱ་མཚོ། ཆབ་མདོ་ལྕགས་ར་མཆོག་སྤྲུལ་རིན་པོ་ཆེ་རྣམས་ལ་བསྟེན་ནས་ཟབ་ཆོས་ཀྱི་དབང་ལུང་ཁྲིད་གསུམ་མཐའ་ཡས་པ་གསན། དེ་ནས་དཔལ་ལྡན་སྟོད་རྒྱུད་གྲྭ་ཚང་དུ་ཞུགས་ཏེ་ཤར་ཆེན་བློ་བཟང་རྟེན་འབྲེལ་སོགས་ལ་བསྟེན་ནས་གསང་སྔགས་རྒྱུད་སྡེ་བཞིའི་གཞུང་དང་ཆོ་ག་ཕྱག་ལེན་བཅས་ལ་བྱང་ཆུབ་པར་མཛད་ཅིང་རྒྱུད་པའི་བླ་མ་དབུ་མཛད་དང༌། རྒྱུད་པའི་མཁན་ཁྲི། ཤར་རྩེའི་ཁྲི་ལ་ཕེབས་ནས་འཆད་ཉན་བསྐྱངས། དགུང་ལོ་ང་བདུན་པ་རབ་བྱུང་བཅུ་གསུམ་པའི་ཆུ་ཕོ་བྱི་ལོ་༡༧༩༢ལོར་དགའ་ལྡན་གསེར་ཁྲི་ལ་བཞུགས་ཀྱང་ཟླ་བ་དྲུག་ལས་མ་འགྱངས་པར་རབ་བྱུང་བཅུ་གསུམ་པའི་ཆུ་བྱི་༡༧༩༢ལོའི་ཧོར་ཟླ་བཅུ་གཅིག་པའི་ཚེས་བཅོ་ལྔ་ཉིན་དགོངས་པ་ཆོས་དབྱིངས་སུ་གཤེགས། སྐུ་གདུང་བྱང་ཆུབ་མཆོད་རྟེན་བཞེང། སྐབས་དེར་བྱང་རྩེ་ཆོས་རྗེ་རྒཡ་ནག་གོང་མའི་དྲུང་དུ་སྦ་ཡན་ལ་གཤེགས་ཟིན་སྟབས་དགའ་ལྡན་ཁྲི་ཟུར་བློ་བཟང་སྨོན་ལམ་སླར་ཡང་ཁྲི་ཚབ་ཏུ་ལོ་གཉིས་རིང་བཞུགས།
མེའི་འཕྲུལ་འཁོར།
མེའི་འཕྲུལ་འཁོར།
མེ་མདའ་ལ་ཟེར། སྐབས་འགར་གནམ་ལྕགས་ཀྱང་ཟེརཏེ།  གནའ་དུས་ཀྱི་མེ་རྫས་ན་ང་དུ་བཅུག་ནས་མེ་སྤར་བྱེད་ཀྱི་སྦི་ཏི་ལ་བརྟེན་ནས་རྒྱག་དགོས་པའི་གནའ་དུས་ཀྱི་མེ་མདའ་བོད་མདའ་ལ་ཟེར་དེ་མ་གཏོགས་གཞན་མདའ་དང་མདུང་གྲི་སོགས་ལ་བརྟེན་ནས་དམག་རྒྱག་དགོས་པ་ཡིན།
སྔགས་ཀྱི་སྤྱོད་པ་གསུམ་
སྔགས་ཀྱི་སྤྱོད་པ།
སྤྲོས་བཅས་ཀྱི་སྤྱོད་པ།       སྤྲོས་མེད་ཀྱི་སྤྱོད་པ།       ཤིན་ཏུ་སྤྲོས་མེད་ཀྱི་སྤྱོད་པའོ།   ། ༼དུང་དཀར་ཚིག་མཛོད་ཆེན་མོ་༽ནས་བཏུས།
དགའ་ལྡན་ཁྲི་ཐོག་རེ་ལྔ་པ་སྤོམ་འབོར་དགེ་འདུན་ཚུལ་ཁྲིམས
དགའ་ལྡན་ཁྲི་ཐོག་རེ་ལྔ་པ་སྤོམ་འབོར་དགེ་འདུན་ཚུལ་ཁྲིམས། རབ་བྱུང་བཅུ་གཉིས་པའི་ཤིང་ཕོ་བྱི་༡༧༤༤ ལོར་རྒྱལ་ཐང་དུ་ཡབ་བསྐལ་བཟང་སྐྱབས་དང༌། ཡུམ་དོན་གྲུབ་དཔའ་འཛོམ་གཉིས་ཀྱི་སྲས་སུ་སྐུ་འཁྲུངས། དགུང་ལོ་བདུན་པར་ཡབ་ཡུམ་གཉིས་ཀྱི་གམ་ནས་ཡི་གེའི་སྦྱོར་ཀློག་དང་འདོན་ཆོས་སོགས་ལ་བྱང་ཆུབ་པར་མཛད། དགུང་ལོ་བཅུ་གསུམ་པར་རྒྱལ་ཐང་དགའ་ལྡན་སུམ་རྩེན་གླིང་གི་དགོན་དུ་ཞུགས་ནས་གཞིས་དགོན་དེའི་མཁན་ཆེན་བློ་བཟང་སྦྱིན་པའི་དྲུང་ནས་རབ་བྱུང་དང་དགེ་ཚུལ་བསྒྲུབས། གཞིས་དགོན་དེའི་སྒྲུབ་གྲྭའི་འདོན་ཆོས་དང་གར་ཐིག་དབྱངས་གསུམ་བཅས་ལ་སྦྱངས་པར་མཛད། དགུང་ལོ་ཉེར་ལྔ་པར་དབུས་སུ་བྱོན་ཏེ་སེར་སྨད་ཐོས་བསམ་ནོར་གླིང་གི་སྤོམ་འབོར་ཁང་ཚན་དུ་ཞུགས་ནས་ཁུ་བོ་སྦྱིན་པ་ཆོས་བཟང་དང༌། ཞལ་སྔ་ནས་བསྐལ་བཟང་རྣམ་རྒྱལ་སོགས་ལ་བསྟེན་ནས་དཀའ་སྤྱོད་འབད་པ་དྲག་པོས་དབུ་མ། འདུལ་བ། ཕར་ཕྱིན། མངོན་པ་མཛོད། རྣམ་འགྲེལ་བཅས་གཞུང་ཆེན་ཁག་གི་རྩ་འགྲེལ་ལ་རྩོད་སྒྲུབ་རིགས་པའི་ལམ་ནས་ལེགས་པར་སྦྱངས་ཏེ་ཚོགས་ལངས་དང༌། གླིང་བསྲེ་དམ་བཅའ་བཞག། དགུང་ལོ་སོ་བཞི་པར་པཎ་ཆེན་བློ་བཟང་དཔལ་ལྡན་ཡེ་ཤེས་ལས་བསྙེན་པར་རྫོགས་ཤིང་མདོ་སྔགས་ཀྱི་བཀའ་ཆོས་མང་དུ་གསན། དགུང་ལོ་བཞི་བཅུ་པ་རབ་བྱུང་བཅུ་གསུམ་པའི་ཆུ་ཡོས་༡༧༨༣ལོར་ལྷ་ལྡན་སྨོན་ལམ་ཆེན་མོའི་ནང་རབ་འབྱམས་པའི་མཚན་བཏགས་བཞེས་པས་མཁས་པའི་མཚན་སྙན་འབར། ལོ་དེར་སྟོད་རྒྱུད་གྲྭ་ཚང་དུ་ཞུགས་ནས་གསང་སྔགས་ཀྱི་གཞུང་དང་ཆོ་ག་ཕྱག་ལེན་བཅས་པ་ལ་བྱང་བར་མཛད་ཅིང་སྔགས་ཀྱི་དམ་བཅའ་ལེགས་པར་ཐོན། དགུང་ལོ་ཞེ་བརྒྱད་པར་རྒྱལ་མཆོག་དགེ་འདུན་རྒྱ་མཚོའི་གདན་ས་ཆོས་འཁོར་རྒྱལ་གྱི་མཁན་ཁྲིར་ཕེབས་ནས་འཆད་ཉན་རྒྱ་ཆེར་གནང༌། དགུང་ལོ་ཞེ་དགུ་པར་རྒྱུད་སྟོད་བླ་མ་དབུ་མཛད་ཀྱི་ཁྲི་དང༌། དགུང་ལོ་ལྔ་བཅུ་ཐམ་པར་རྒྱུད་པའི་མཁན་ཁྲིར་ཕེབས་སྔགས་ཀྱི་འཆད་ཉན་རྒྱ་ཆེར་མཛད། རྒྱུད་ཀྱི་མཁན་ཁྲི་ལས་ཟུར་ནས་མི་རིང་བར་ཤར་རྩེར་ཕེབས་ནས། མདོ་སྔགས་གསུང་རབ་དགོངས་འགྲེལ་དང་བཅས་པའི་འཆད་ཉན་ཀྱི་སྲོལ་རྒྱ་ཆེར་བསྐྱངས། དགུང་ལོ་ང་གཅིག་པ་རབ་བྱུང་བཅུ་གསུམ་པའི་ཤིང་ཕོ་སྟག་༡༧༩༤ལོར་མན་ཆིང་གོང་མ་ཆིན་ལུང་གིས་གདན་དྲངས་པ་ལྟར་པེ་ཅིན་གཡུང་ཧོ་དགོན་པའི་མཁན་པོ་རུ་ཕེབས་དགོས་བྱུང༌། གོང་མས་ཏིའ་ཤིའའི་ཆོ་ལོ་དང་བཀའ་ཤོག་ཐམ་ཀ་བཅས་པ་ཕུལ་ནས་གཟིགས་པ་རྒྱ་ཆེར་གནང་བ་ལྟར་གོང་མ་ཡབ་ཡུམ་གཙོས་རྒྱའི་དད་ལྡན་མང་པོར་ཆོས་འཁོར་རྒྱ་ཆེར་བསྐོར། གཞན་ཡང་རྒྱའི་དགོན་སྡེ་དུ་མར་ཞབས་ཀྱིས་བཅགས་ནས་སྐྱ་སེར་མང་པོར་ཆོས་འབྲེལ་བཞག སླར་ཡང་ཆིང་གོང་མའི་འབུལ་བ་གཏོས་ཆེན་དང་སྟབས་གཅིག བོད་དུ་ཕྱིར་ཕེབས་ནས་དགུང་ལོ་ང་བརྒྱད་པ་རབ་བྱུང་བཅུ་གསུམ་པའི་ལྕགས་བྱ་༡༨༠༡ལོར་དགའ་ལྡན་གསེར་ཁྲི་ལ་བཞུགས་ནས་ལོ་ངོ་བདུན་གྱི་རིང་ལ་གསེར་ཁྲི་བསྐྱངས་ཤིང༌། མདོ་སྔགས་ཆོས་ཀྱི་འཆད་མཉན་གོང་ནས་གོང་དུ་སྤེལ་བ་དང་སྐུ་གསུང་ཐུགས་རྟེན་མང་དུ་བཞེངས་པ་མཛད། རབ་བྱུང་བཅུ་བཞི་པའི་མེ་ཡོས་༡༨༠༧ལོའི་ཧོར་ཟླ་བཅུ་གཅིག་པའི་ཚེས་ཉེར་ལྔ་དགུང་ལོ་རེ་བཞི་པ་དགོངས་པ་ཆོས་དབྱིངས་སུ་གཤེགས།
དགའ་ལྡན་ཁྲི་ཐོག་རེ་བཞི་པ་ཏྲེ་ཧོར་བློ་བཟང་བཀྲིས་
དགའ་ལྡན་ཁྲི་ཐོག་རེ་བཞི་པ་ཏྲེ་ཧོར་བློ་བཟང་བཀྲིས་ནི། རབ་བྱུང་བཅུ་གཉིས་པའི་ས་ལུག་༡༧༣༩ལོར་མདོ་ཁམས་ཏྲེ་ཧོར་རོང་པ་ཚ་བྲག་མགོ་ཞེས་པའི་གྲོང་གསེབ་དུ་ཡབ་པདྨ་ཚེ་རིང་དང༌། ཡུམ་བུ་མོ་མཆོག་གཉིས་ཀྱི་སྲས་སུ་སྐུ་འཁྲུངས། ལོ་རྒྱུས་ཤེས་མཁན་དང་མི་ཤེས་མཁན་ཅི་རིགས་ཀྱིས་བྲིས་པའི་ཁྲི་རབས་ལོ་རྒྱུས་རྣམས་སུ་རྗེ་འདི་ཉིད་ཁོང་དགུང་ལོ་བརྒྱད་པར་ཧོར་ཆོས་རྗེ་ངག་དབང་ཕུན་ཚོགས་ཀྱིས་ཕྱག་བཏབ་པའི་ཧོར་ཁོག་དགོན་སྡེ་བཅུ་གསུམ་གྱི་ནང་ཚན་བཀྲིས་དར་རྒྱས་དགོན་དུ་ཞུགས་ཏེ་ཡི་གེའི་སྦྱོར་ཀློག་ནས་བཟུང་ཐུན་མོང་རིག་གནས་དང་འདོན་ཆོས་རྣམས་ལ་བྱང་པར་མཛད། དགུང་ལོ་ཉི་ཤུ་ཐམ་པར་དབུས་སུ་ཕེབས་ཏེ་སེ་ར་བྱེས་པ་གྲྭ་ཚང་ནང་ཚན་ཏྲེ་ཧོར་ཁང་ཚན་དུ་ཞུགས་ནས་སེར་བྱེས་མཁས་སྙན་གྲྭ་ཚང་གི་མཁན་རབས་བཅུ་དྲུག་པ་རྩེད་ཐང་བྱམས་པ་སྨོན་ལམ་སོགས་ལ་བསྟེན་ཏེ་བསྡུས་གཞུང་དང༌། འཇམ་དཔལ་དབྱངས་ཆོས་ཀྱི་རྒྱལ་མཚན་གྱི་ཡིག་ཆའི་སྟེང་ནས། དབུ་མ། ཕར་ཕྱིན། འདུལ་བ། མངོན་པར་མཛོད། ཚད་མ་རྣམ་འགྲེལ། ལེགས་བཤད་སྙིང་པོའི་བཤད་ལུང་བཅས་ལ་ཐོས་བསམ་རྨད་དུ་བྱུང་བར་མཛད། ལྷ་ལྡན་ཆོ་འཕྲུལ་སྨོན་ལམ་ཆེན་མོའི་ནང་ལྷ་རམས་པའི་མཚན་བཏགས་བཞེས། ཏྲེ་ཧོར་རབ་བྱམས་པ་བློ་བཟང་རྟེན་འབྲེལ་ལས་རབ་བྱུང་དང་དགེ་ཚུལ་བསྒྲུབས་ཤིང་ཆོས་འབྲེལ་དུ་མ་གསན། དགུང་ལོ་ཉེར་ལྔ་པར་པཎ་ཆེན་བློ་བཟང་དཔལ་ལྡན་ཡེ་ཤེས་ལས་བསྙྙེན་པར་རྫོགས་ཤིང་ལམ་རིམ་ཆེན་མོ་དང༌། བདེ་ལམ། ལམ་རིམ་བསྡུས་དོན་གྱི་བཤད་ལུང་བཅས་དང༌། གསང་བདེ་འཇིགས་གསུམ་སོགས་ཀྱི་དབང་ཆེན་ཞུས། གཞན་ཡང་བྲག་རི་ངག་དབང་དོན་གྲུབ་དང༌། ཀློང་རྡོལ་བླ་མ་ངག་དབང་བློ་བཟང༌། ཁྲི་ཆེན་བློ་བཟང་སྙན་གྲགས་སོགས་ལ་བསྟེན་ནས་སྨད་རྒྱུད་ལུགས་ཀྱི་ཁྲིད་ཆེན་བརྒྱད། འགྲེལ་པ་བཞི་སྦྲགས། སྦས་དོན་ཀུན་གསལ། རིམ་ལྔ་གསལ་སྒྲོན། བསྐྱེད་རིམ་དངོས་གྲུབ་རྒྱ་མཚོ། སྒྲུབ་ཐབས་རྒྱ་མཚོ། མགོན་ཆོས་བཅུ་གསུམ་སོགས་ཀྱི་དབང་ལུང་ཁྲིད་གསུམ་མཐའ་ཡས་པ་གསན། དགུང་ལོ་སོ་གསུམ་པར་དཔལ་ལྡན་སྨད་རྒྱུད་གྲྭ་ཚང་དུ་ཞུགས་ཏེ་རྒྱུད་སྨད་མཁན་ཆེན་ངག་དབང་དཔལ་ལྡན་སོགས་ལ་བསྟེན་ནས་གསང་སྔགས་ཀྱི་གཞུང་དང་ཆོ་ག་ཕྱག་ལེན་བཅས་ལ་བྱང་བར་མཛད། དགུང་ལོ་སོ་བདུན་པར་རྒྱུད་པའི་བླ་མ་དབུ་མཛད་ཀྱི་ཁྲི་དང༌། དགུང་ལོ་ཞེ་བདུན་པར་རྒྱུད་པའི་མཁན་ཁྲིར་ཕེབས་ནས་རྒྱུད་པའི་འཆད་ཉན་སྐོར་དམ་པ་གོང་མའི་ཕྱག་སྲོལ་མ་ཉམས་པར་མཛད། དགུང་ལོ་ཞེ་དགུ་པར་བྱང་རྩེའི་ཁྲི་བཅས་ལ་རིམ་བཞིན་བཞུགས་ཏེ་སྐབས་དང་བསྟུན་ནས་འཆད་ཉན་གང་ལེགས་གནང༌། དེ་ནས་གོར་ཁའི་དམག་དཔུང་རྣམས་བོད་དུ་སླེབས་ཀྱང་སྦྱོར་ངན་རང་ལོག་ཏུ་སོང་བས་སྦ་ཡེར་འབུལ་བ་གོང་མ་ཆེན་པོའི་ཕོ་བྲང་དུ་ཕེབས་ཏེ་མཆོད་ཡོན་རྣམས་ཀྱི་འདོད་དོན་ཡོངས་སུ་འགྲུབ་པར་མཛད། པེ་ཅིན་གྱི་གཡུང་དགོན་དང༌། དར་མདོ་ལྔ་མཆོད་དགོན་པ། འབའ་ཆོས་སྡེ། ལི་ཐང་ཐུབ་ཆེན་བྱམས་པ་གླིང༌། རྫི་མཐོ་དགོན་སོགས་སུ་མདོ་སྔགས་ཀྱི་བཀའ་ཆོས་མཐའ་ཡས་པ་གསུངས། དགུང་ལོ་ལྔ་བཅུ་ང་དྲུག་པ་རབ་བྱུང་བཅུ་གསུམ་པའི་ཤིང་ཕོ་སྟག་༡༧༩༤ལོར་དགའ་ལྡན་གྱི་གསེར་ཁྲི་ལ་བཞུགས་ནས་ལོ་ངོ་བརྒྱད་ཀྱི་རིང་དུ་གསེར་ཁྲི་བསྐྱངས་ཤིང་འཆད་ཉན་སྤེལ་བ་དང་སྐུ་གསུང་ཐུགས་རྟེན་མང་དུ་བཞེངས། ཡངས་པ་ཅན་གྱི་སྟེང་ཤོད་རྒྱ་ཕིབས་སོགས་ཀྱང་ཞིག་གསོས་ལེགས་པར་མཛད། དགུང་ལོ་རེ་གསུམ་པར་ལྕགས་བྱ་༡༨༠༡ལོར་དགོངས་པ་ཆོས་དབྱིངས་སུ་གཤེགས། དེ་ཡང་སྔོན་གྱི་ལོ་རྒྱུས་ཡིག་རྙིང་ལས་ཏྲེ་ཧོར་ཞེས་པ་ལ་ཀྲེ་ཧོར་དང༌། ཀྲེ་བོ། ཏྲེ་བོ། སྤྲེ་ཧོར་ཞེས་འབྲི་ཚུལ་ཅི་རིགས་སྣང་ཡང་དོན་གྱིས་ས་ཆ་གཅིག་ལ་གོ་བ་ཡིན།
ལྷོ་ཤ་འུག་སྟག་སྒོ་
༄༅། །ལམ་གྱི་གཙོ་བོ་རྣམ་གསུམ་གྱི་སྙིང་འགྲེལ་སྐལ་བཟང་རྣ་བའི་དགའ་སྟོན།།
བེ་རི་འཇིགས་མེད་དབང་རྒྱལ།
བྱང་གཏེར་ངོ་མཚར་བླ་བརྒྱུད།
བྱང་གཏེར་ངོ་མཚར་བླ་བརྒྱུད།
མདོར་ན་དངོས་གཅིག་དུ་མའི་ཟློས་གར་ལས། །མཐས་ཡས་འགྲོ་ངོར་དེར་མཐུན་སྤྲུལ་པའི་སྐུ། །གང་འདུལ་དེར་སྣང་མཛད་པ་ལེགས་སྟོན་པའི། །དྲིན་ཆེན་རྩ་བའི་བླ་མར་གསོལ་བ་འདེབས། ། ༼< འདི་ཉིད་པད་དབང་གི་གསུང་ལས་སོ༎༽ མདོ་རྒྱུད་བསྟན་བཅོས་མན་ངག་ཟབ་མོ་ཡི། །ཆོས་རྣམས་གང་ལ་ཞུས་པའི་རྩ་བ་དང་། །བརྒྱུད་པའི་བླ་མ་མ་ལུས་ཐམས་ཅད་ལ། །རྟག་ཏུ་གུས་པའི་ཡིད་ཀྱིས་གསོལ་བ་འདེབས། །གང་ཞིག་དད་པས་བླ་མའི་ཚོགས་རྣམས་ལ། །ཚིག་འདིས་རྟག་ཏུ་གསོལ་བ་འདེབས་བྱས་ན། །བདག་སོགས་རྒྱུད་ལ་བླ་མ་ཁྱེད་རྣམས་ཀྱི། །ཡེ་ཤེས་གཟིགས་པའི་བྱིན་རླབས་འཇུག་པར་ཤོག ། ༎
༒ ལས་གཞུང་གང་ཡིན་གྱི་གསོལ་འདེབས་ཁ་བསྒྱུར་ནི། ༐ ཕྱི་སྒྲུབ་ཐུགས་རྗེ་ཆེན་པོ་འགྲོ་བ་ཀུན་གྲོལ་སྐབས། སྔོན་ཚེ་སྣང་བ་མཐའ་ཡས་ སོགས་དང་། གནས་ཆེན་རི་བོ་ཏ་ལའི་ lསོགས།
༐ ནང་སྒྲུབ་རིག་འཛིན་གདུང་སྒྲུབ་ལ། རིག་འཛིན་བྱང་ཆུབ་སེམས་དཔའི་ སོགས་དང་། མ་བཅོས་སྤྲོས་བྲལ་ སོགས།
༐ གསང་སྒྲུབ་དྲག་པོ་རྩལ་ལ། སྐྱེ་འགག་འགྱུར་མེད་ སོགས་ནས། རྡོ་རྗེ་ཐོད་ཕྲེང་རྩལ་ལ་གསོལ་བ་འདེབས། ཞེས་དང་། ཕྱོགས་བཞི་དུར་ཁྲོད་ སོགས།
༐ རྟ་མགྲིན་གསང་སྒྲུབ་དང་། དྲེགས་པ་དབང་སྡུད་གཉིས་ཀར། དཔལ་ཆེན་པདྨ་ཧེ་རུ་ཀ་ཡི་ སོགས་དང་། དམར་ནག་གྲུ་གསུམ་དབང་གི་ སོགས།